cyanic-selkie/wikianc huggingface dataset:
തലാരി രംഗയ്യ
കുടുംബവും സമൂഹ പശ്ചാത്തലവും
ഒരു ദരിദ്ര കർഷക കുടുംബത്തിൽ ജനിച്ചു,   പിന്നോക്ക വിഭാഗമായബോയ സമുദായത്തിലെ അദ്ദേഹം തികഞ്ഞ നിശ്ചയദാർഡ്യവും അക്കാദമിക് മികവും കാരണം രംഗയ്യ തന്റെ വിദ്യാഭ്യാസത്തിലൂടെയും കരിയറിലൂടെയും തിളങ്ങി.
രംഗയ്യ തന്റെ വ്യക്തിപരമായ ജീവിതത്തിൽ വിജയിക്കുക മാത്രമല്ല, ഇളയ സഹോദരന്മാരെ അവരുടെ ജീവിതത്തിൽ ഉറപ്പിക്കാൻ സഹായിക്കുകയും ചെയ്തു.
രംഗയ്യ തന്റെ സമുദായത്തെക്കുറിച്ച് വളരെയധികം അഭിമാനിക്കുന്നു, തലാരി എന്ന കുടുംബപ്പേര് നേരിട്ട് സാമ്യമുള്ളതും അനന്തപുരിലെ ബോയ സമുദായത്തിന്റെ ഏറ്റവും പ്രശസ്തമായ കുടുംബപ്പേരുകളാണ്.
കരിയർ
20+ പ്രായത്തിൽ സർക്കാർ സേവനം അതും അങ്ങേയറ്റം നിർണായക പദവികളിലും പദ്ധതികളിലും പ്രവർത്തിച്ച അദ്ദേഹത്തിനു വളരെയധികം ശക്തിയും അംഗീകാരവും നൽകി.
അനന്തപുർ ജില്ലയിൽ 6+ വർഷത്തെ കാലാവധി, പിഡി പോലുള്ള പ്രധാനപ്പെട്ട എല്ലാ സ്ഥാനങ്ങളും കൈകാര്യം ചെയ്തു. ജില്ലാ വാട്ടർഷെഡ് മാനേജ്മെന്റ്. പി ഡി ഡി ആർ ഡി എ, പി ഡി. മെപ്മ, അനന്തപുറിലേയും, ഹിന്ദുപൂറിലേയുംമുനിസിപ്പൽ കമ്മീഷണർ എന്നീ പദവികളും വഹിച്ചു. .
പരാമർശങ്ങൾ
" ദി എം‌ജി‌എൻ‌റെഗുകളും മൈഗ്രേഷനും" നോർത്ത് ഏഷ്യൻ ഇന്റർനാഷണൽ റിസർച്ച് ജേണൽ കൺസോർഷ്യം (NAIRJC : സാമൂഹ്യശാസ്ത്രത്തിന്റെയും മാനവികതയുടെയും ഒരു ജേണൽ)
പുറംകണ്ണികൾ
വർഗ്ഗം:1970-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:ജൂൺ 3-ന് ജനിച്ചവർ വർഗ്ഗം:പതിനേഴാം ലോകസഭയിലെ ആന്ധ്രപ്രദേശിൽ നിന്നുള്ള അംഗങ്ങൾ
വിസാരണൈ
2015 ൽ ദേശീയ ചലച്ചിത്ര പുരസ്‌കാരം നേടിയ തമിഴ് ചിത്രമാണ് 'വിസാരണൈ'. എം. ചന്ദ്രകുമാറിന്റെ 'ലോക്കപ്പ്' എന്ന നോവലിനെ അടിസ്ഥാനമാക്കിയെടുത്ത ചിത്രം 2016 ൽ ഇന്ത്യയുടെ ഔദ്യോഗിക ഓസ്‌കർ എൻട്രിയായി തിരഞ്ഞെടുക്കപ്പെട്ടിരുന്നു. വെട്രിമാരൻ സംവിധാനം ചെയ്ത ഈ ചിത്രം പോലീസ് പീഡനമാണ് പ്രമേയമാക്കുന്നത്. ദിനേഷ്, ആനന്ദി, സമുദ്രക്കനി, ആടുകളം മുരുഗദോസ്, മിഷ ഘോഷൽ എന്നിവരാണ് പ്രധാന അഭിനേതാക്കൾ. പോലീസ് പീഡനം, അഴിമതി പൊലീസിന്റെ ക്രൂരതകളും അഴിമതിയുമാണു ഈ ചിത്രത്തിന്റെ പ്രമേയം.
72 ആമത് വെനീസ് ചലച്ചിത്രോത്സവത്തിൽ പ്രദർശിപ്പിച്ച ഈ ചിത്രത്തിന് ആംനസ്റ്റി അന്തർദേശീയ പുരസ്കാരം ലഭിക്കുകയുണ്ടായി. . ഫെബ്രുവരി 5  2016 ന് റിലീസ് ചെയ്യപ്പെട്ട ചിത്രം ഏറെ ശ്രദ്ധിക്കപ്പെട്ടിരുന്നു.
പുറം കണ്ണികൾ
‍
പോളി വൽസൻ
മലയാളനാടകങ്ങൾ ചലച്ചിത്രങ്ങൾ എന്നിവയിലൂടെ ശ്രദ്ധേയയായ ഒരു അഭിനേത്രിയാണ് പോളി വൽസൺ. എറണാകുളം ജില്ലയിലെ വൈപ്പിൻ സ്വദേശിനിയായ ഇവർ 37 വർഷത്തോളം നാടകരംഗത്തു പ്രവർത്തിച്ചിട്ടുണ്ട്. 1975-ൽ സബർമതി എന്ന നാടകത്തിൽ ചലച്ചിത്രതാരം മമ്മൂട്ടിയോടൊപ്പം അഭിനയിച്ചു. 2008-ൽ മമ്മൂട്ടി നായകനായ അണ്ണൻ തമ്പി എന്ന ചിത്രത്തിൽ അഭിനയിച്ചുകൊണ്ട് മലയാളചലച്ചിത്രരംഗത്തേക്കു കടന്നുവന്നു. തുടർന്ന് ഏതാനും ചലച്ചിത്രങ്ങളിൽ ചെറുതും വലുതുമായ വേഷങ്ങൾ കൈകാര്യം ചെയ്തു. ഗപ്പി, ലീല, മംഗ്ലീഷ്, ഈ.മ.യൗ, ഒറ്റമുറി വെളിച്ചം, കൂടെ എന്നിവയാണ് പൗളി വത്സൻ അഭിനയിച്ച പ്രധാന ചലച്ചിത്രങ്ങൾ. ഈ.മ.യൗ എന്ന ചിത്രത്തിലെ അഭിനയത്തിന് 2017-ലെ മികച്ച സ്വഭാവ നടിയ്ക്കുള്ള സംസ്ഥാന ചലച്ചിത്രപുരസ്കാരം ലഭിച്ചു.
അവലംബം
വർഗ്ഗം:മലയാളചലച്ചിത്രനടിമാർ
ചെസ്സ് ബോക്സിങ്ങ്
രണ്ടു പരമ്പരാഗത കായികയിനങ്ങളായ ചെസ്സ്, ബോക്സിങ്ങ് എന്നിവ സംയോജിപ്പിച്ചു നടത്തുന്ന ഒരു സങ്കര മത്സരമാണ് ചെസ്സ് ബോക്സിംഗ്. ഇതിൽ മത്സരാർത്ഥികൾ ചെസ്സ്, ബോക്സിങ്ങ് എന്നിവയിൽ ഇടവിട്ട് പോരാട്ടത്തിന് ഇറങ്ങുന്നു. തുടക്കത്തിൽ ഒരു കലാപ്രകടനമെന്ന നിലയിൽ തുടങ്ങിയ ഇത് വേഗത്തിൽ തന്നെ ഒരു കായിക മത്സരമായി വികസിച്ചു. ജർമ്മനി, ഗ്രേറ്റ് ബ്രിട്ടൻ, ഇന്ത്യ, റഷ്യ എന്നിവിടങ്ങളിലാണ് ഈ കളി കൂടുതലും പ്രചാരത്തിലുള്ളത്.
അവലംബം
വർഗ്ഗം:ബോക്സിങ്ങ് വർഗ്ഗം:ചെസ്സ് വകഭേദങ്ങൾ വർഗ്ഗം:പോരാട്ട മത്സരങ്ങൾ
പുലിക്കുരുമ്പ
കണ്ണൂർ ജില്ലയിലെ നടുവിൽ പഞ്ചായത്തിൽ ഉൾപ്പെടുന്ന ഒരു പ്രദേശമാണ് പുലിക്കുരുമ്പ. കുടിയേറ്റ കർഷകരാണ് ഭൂരിഭാഗവും ഇവിടെ താമസിക്കുന്നത്. കുടിയേറ്റത്തിന് ശേഷം ഇന്ന് ആധുനിക സൗകര്യങ്ങളുള്ള ചെറുപട്ടണമായി പുലിക്കുരുമ്പ മാറിക്കഴിഞ്ഞു.
ചരിത്രം
ആറുപതിറ്റാണ്ട് മുൻപുവരെ ഇത് വനപ്രദേശം ആയിരുന്നു. ആദ്യകാലത്ത് കരിമ്പാലർ എന്ന ആദിവാസി വിഭാഗം മാത്രമായിരുന്നു ഇവിടെ അധിവസിച്ചിരുന്നത്. അരങ്ങ്, കോട്ടയംതട്ട്, പുല്ലംവനം എന്നീ സ്ഥലങ്ങളിലായിരുന്നു ഇവർ കൂട്ടമായി ജീവിച്ചിരുന്നത്.
പേരിനുപിന്നിൽ
കോട്ടയംതട്ടിലെ പുലിചാമുണ്ഡി തെയ്യവുമായി ബന്ധപ്പെട്ടാണ് പുലിക്കുരുമ്പ എന്ന പേര് രൂപം കൊണ്ടത്. പുലി കൂർമ്പ (പുലികുരുംബ, പുലികുറുമ്പ) ഭഗവതിയുടെ നാട്. ഈ പദത്തിൽനിന്നാണ് പുലിക്കുരുമ്പ എന്ന സ്ഥലനാമം ഉണ്ടായത്. മനുഷ്യരുടെ സാന്നിധ്യമോ നിഴലുപോലുമോ ഈ തെയ്യത്തിൻറെ കോലത്തിനു മുന്നിൽ പതിയരുത്. വളരെ ദൂരെ നിന്ന് വാദ്യമേളക്കാർ കൊട്ടുകയും സ്ഥാനത്ത് തെയ്യം ഉറഞ്ഞാടുകയുമാണ് ചെയ്യുന്നത്. ഇപ്പോഴും ഈ മനുഷ്യർ കാലുകുത്താത്ത പുലിച്ചാമുണ്ഡി മട ആദിവാസി കോളനികൾക്ക് സമീപത്തുണ്ട്.
എത്തിച്ചേരേണ്ട വഴി
പുലിക്കുരുമ്പയിലേക്ക് തളിപ്പറമ്പിൽ നിന്നും, കുടിയേറ്റ പ്രദേശങ്ങളായ ചെമ്പേരി, കുടിയാന്മല എന്നിവിടങ്ങളിൽ നിന്നും ബസ്, ഓട്ടോ, ജീപ്പ് സർവീസുകൾ ഉണ്ട്.
പുറത്തേക്കുള്ള കണ്ണികൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
അറ്റ് എറ്റേർനിറ്റീസ് ഗെയിറ്റ്
സോറോവിങ്ങ് ഓൾഡ് മാൻ('അറ്റ് എറ്റേർനിറ്റീസ് ഗെയിറ്റ്') എന്നത് ഡച്ച് ചിത്രകാരനായ വിൻസന്റ് വാൻഗോഗിന്റെ ഒരു ഓയിൽ പെയിന്റിങ്ങാണ്. പ്രാചീന ശിലാലേഖയുടെ അടിസ്ഥാനത്തിൽ സെയിന്റ് റെമി ഡി പ്രൂവെൻസിൽ വച്ച് 1890-കളിലാണ് അദ്ദേഹം ഇത് വരച്ചു തീർത്തത്. അത്, വാൻഗോഗിന്റെ രോഗശമനാനന്തരഫലമായി പടിപടിയായി ആരോഗ്യപ്രാപ്‌തിയെത്തിയ മെയ് മാസത്തിലായിരുന്നു പൂർത്തിയത്,എന്നാൽ അതിനുശേഷം ആര്യോഗ്യം മോശമാകുകയും ഈ ചിത്രത്തിന്റെ പൂർത്തീകരിക്കലിന്റെ രണ്ട് മാസങ്ങൾക്ക് ശേഷം അന്തരിക്കുകയും ചെയ്തു, ആത്മഹത്യയാണെന്നാണ് പൊതുവേയുള്ള അഭിപ്രായം.
പിന്നീട് 1970 കളിൽ കാറ്റലോഗ് റെയിസോന്നെ, ഈ ചിത്രത്തിന് വോൺ ഔട്ട്:അറ്റ് എറ്റേർനിറ്റീസ് ഗെയിറ്റ് എന്ന പേര് നൽകി.
ചപ്പാരപ്പടവ്
ലഘുചിത്രം|ചപ്പാരപ്പടവ് ഹൈസ്കൂൾ കണ്ണൂർ ജില്ലയിലെ ഒരു ഗ്രാമമാണ് ചപ്പാരപ്പടവ്. കൂവേരി,കോട്ടക്കാനം ,തെരണ്ടി തുടങ്ങിയവ ചപ്പാരപ്പടവ് ഗ്രാമത്തിൻറെ ഭാഗങ്ങളാണ്, ചപ്പാരപ്പടവിൽ 14883 പേർ താമസിക്കുന്നു. ലഘുചിത്രം|കൂവേരി പെരുംകളിയാട്ടം
കൂവേരി
ലഘുചിത്രം|ഗവർന്മെന്റ് എൽ.പി സ്കൂൾ, കൂവേരി
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഡൾ ഗ്രെറ്റ്
ഫ്ലെമിഷ് നവോത്ഥാന കലാകാരനായ പീറ്റർ ബ്രൂഗൽ ദി എൽഡർ 1563 ൽ വരച്ച ഓയിൽ-ഓൺ-പാനൽ ചിത്രമാണ് ഡൾ ഗ്രെറ്റ്. (ഡൾ ഗ്രീറ്റ് എന്നും വിളിക്കപ്പെടുന്നു). ഫ്ലെമിഷ് നാടോടിക്കഥകളിലെ ഒരു വ്യക്തിയായ നരകത്തെ കൊള്ളയടിക്കാൻ സ്ത്രീകളുടെ സൈന്യത്തെ നയിക്കുന്ന ഡുള്ളെ ഗ്രിയറ്റ് എന്ന വിരാഗോയെ ചിത്രീകരിച്ചിരിക്കുന്നു. നിലവിൽ ഈ ചിത്രം ആന്റ്‌വെർപ്പിലെ മ്യൂസിയം മേയർ വാൻ ഡെൻ ബെർഗിൽ സൂക്ഷിക്കുകയും പ്രദർശിപ്പിക്കുകയും ചെയ്തിരിക്കുന്നു.
ചരിത്രവും വിവരണവും
പെയിന്റിംഗ് ബ്രസൽസിലേക്ക് മാറിയതിന് തൊട്ടുപിന്നാലെ 2018 ൽ പെയിന്റിംഗ് പുനഃസ്ഥാപിച്ചപ്പോൾ 1563 ൽ വരച്ചതാണെന്ന് വെളിപ്പെട്ടിരുന്നു. മുമ്പ്, പെയിന്റിംഗിലെ ഒപ്പും തീയതിയും വ്യക്തമല്ലായിരുന്നു, കൂടാതെ ഇത് ഇതിനെക്കാൾ രണ്ട് വർഷം മുമ്പ് വരച്ചതാണെന്ന് അനുമാനിക്കപ്പെട്ടു. അല്ലെങ്കിൽ ഒരു വർഷം മുമ്പ് ദി ഫാൾ ഓഫ് ദി റിബൽ ഓഫ് ദി ഏഞ്ചൽസ്, ദി ട്രയംഫ് ഓഫ് ഡെത്ത് എന്നിവയുടെ അടുത്ത രചനയും സ്റ്റൈലിസ്റ്റിക് സമാനതയും അടിസ്ഥാനമാക്കി വരച്ചതായിരിക്കണം. ആ ചിത്രങ്ങൾ പോലെ, ഡുള്ളെ ഗ്രിയറ്റ് ഹീറോണിമസ് ബോഷിനോട് കടപ്പെട്ടിരിക്കുന്നു. പെയിന്റിംഗ് ഒരു പരമ്പരയ്ക്കായി നിശ്ചയിച്ചിട്ടുള്ളതാണെന്ന് അനുമാനിക്കപ്പെടുന്നു.
ബ്രൂഗലിന്റെ ആദ്യകാല ജീവചരിത്രകാരനായ കരേൽ വാൻ മണ്ടർ, 1604 -ൽ വരച്ച ഈ പെയിന്റിംഗിനെ "നരകത്തിന്റെ വായിൽ നോക്കുന്ന ഡുള്ളെ ഗ്രിയറ്റ്" എന്ന് വിശേഷിപ്പിച്ചു. ഈ ചിത്രം വിശുദ്ധ റോമൻ ചക്രവർത്തിയായ റുഡോൾഫ് രണ്ടാമന്റെ ശേഖരങ്ങളിൽ വന്നു. പിന്നീട് 1648-ൽ സ്വീഡിഷ് സൈന്യം കൊള്ളയടിക്കപ്പെട്ട ഈ ചിത്രം 1800-ൽ സ്റ്റോക്ക്ഹോമിൽ വീണ്ടും പ്രത്യക്ഷപ്പെട്ടു. 1897-ൽ കൊളോണിൽ നടന്ന ഒരു ലേലത്തിൽ ആർട്ട് കളക്ടർ ഫ്രിറ്റ്സ് മേയർ വാൻ ഡെൻ ബെർഗ് അത് കണ്ടെത്തുകയും ചുരുങ്ങിയ തുകയ്ക്ക് അദ്ദേഹം അത് വാങ്ങുകയും ഏതാനും ദിവസങ്ങൾക്ക് ശേഷം അതിന്റെ യഥാർത്ഥ രചയിതാവിനെ കണ്ടെത്തുകയും ചെയ്തു.
പുറംകണ്ണികൾ
വർഗ്ഗം:ഫ്ലെമിഷ് ചിത്രങ്ങൾ
വിൽഹെം റോസർ
വലത്ത്‌|ലഘുചിത്രം|Roser (ca. 1862) വിൽഹെം റോസർ (26 മാർച്ച് 1817 - 16 ഡിസംബർ 1888) ഒരു ജർമ്മൻ ശസ്ത്രക്രിയാ വിദഗ്ധനും നേത്രരോഗവിദഗ്ദ്ധനുമായിരുന്നു. സ്റ്റട്ട്ഗാർട്ടിൽ ജനിച്ച അദ്ദേഹം മാർബർഗിൽ വെച്ചാണ് അന്തരിച്ചത്.
1839-ൽ അദ്ദേഹം ട്യൂബിംഗൻ സർവകലാശാലയിൽ നിന്ന് മെഡിക്കൽ ഡോക്ടറേറ്റ് നേടി, തുടർന്ന് വുർസ്ബർഗ്, ഹാലെ, വിയന്ന, പാരീസ് എന്നിവിടങ്ങളിൽ ഉപരിപഠനം തുടർന്നു. 1841-ൽ ട്യൂബിംഗനിലേക്ക് മടങ്ങിയ അദ്ദേഹം അവിടെ ശസ്ത്രക്രിയ പഠിച്ചു. 1846-ൽ അദ്ദേഹം റൂട്ട്ലിംഗനിൽ വൈദ്യശാസ്ത്ര പരിശീലനം നടത്തുകയും, പിന്നീട് എഡ്വേർഡ് സീസിന്റെ (1807-1868) പിൻഗാമിയായി മാർബർഗ് സർവകലാശാലയിൽ ശസ്ത്രക്രിയാ പ്രൊഫസറായി നിയമിക്കപ്പെടുകയും ചെയ്തു. റോസർ തന്റെ കരിയറിന്റെ ശേഷിക്കുന്ന കാലം മാർബർഗിൽ തുടർന്നു.
തന്റെ ആജീവനാന്ത സുഹൃത്തുക്കളായ ക്ലിനിഷ്യൻ കാൾ വുണ്ടർലിച്ച് (1815-1877), ന്യൂറോളജിസ്റ്റ് വിൽഹെം ഗ്രിസിംഗർ (1817-1868) എന്നിവരോടൊപ്പം, ആർക്കീവ് ഫർ ഫിസിയോളജിസ് ഹെയിൽകുണ്ടെ എന്ന പേരിൽ ഒരു ഫിസിയോളജിക്കൽ മെഡിസിൻ ജേണൽ ആരംഭിച്ചു. 150-ലധികം മെഡിക്കൽ പേപ്പറുകൾ അദ്ദേഹം പ്രസിദ്ധീകരിച്ചു, എട്ട് പതിപ്പുകളിലൂടെ കടന്നുവന്ന ശരീരഘടനാ ശസ്ത്രക്രിയയെക്കുറിച്ചുള്ള ഒരു പാഠപുസ്തകമായ Handbuch der anatomischen Chirurgie (അനാട്ടമിക്കൽ സർജറിയുടെ മാനുവൽ) എന്ന പുസ്തകത്തിൻ്റെ രചയിതാവായിരുന്നു അദ്ദേഹം. അത് ഫ്രഞ്ചിലേക്കും ഇംഗ്ലീഷിലേക്കും വിവർത്തനം ചെയ്യപ്പെട്ടു.
വന്യ പെറ്റ്‌കോവ
പ്രമുഖ ബൾഗേറിയൻ എഴുത്തുകാരിയും വിവർത്തകയുമായിരുന്നു വന്യ പെറ്റ്‌കോവ (English: Vanya Petkova (Bulgarian: Ваня Петкова).
ആദ്യകാല ജീവിതം
1944ൽ ബൾഗേറിയയിലെ സോഫിയയിൽ ജനിച്ചു. സോഫിയ സർവ്വകലാശാലയിൽ നിന്ന് സ്ലാവിക് ഭാഷാശാസ്ത്രത്തിൽ ബിരുദം നേടി. ക്യൂബയിലെ ഹവാനയിലെ ജോസ് മാർടി ഇൻസ്റ്റിറ്റിയൂട്ടിൽ നിന്ന് സ്പാനിഷ് ഭാഷ പഠിച്ചു. Slaveiche, Suvremenik എന്നീ ആനുകാലികങ്ങളുടെയും  Literaturen frotn എന്ന ദിനപത്രത്തിന്റെയും പത്രാധിപരായിരുന്നു.
സുഡാനിന്റെ തലസ്ഥാനാമായ ഖാർത്തൂമിലുള്ള ബൾഗേറിയൻ എംബസിയിൽ വിവർത്തകയായി സേവനം അനുഷ്ടിച്ചിട്ടുണ്ട്. വന്യയുടെ കവിതകൾ ഇംഗ്ലീഷ്, സ്പാനിഷ്, ഫ്രഞ്ച്, റഷ്യൻ, ഗ്രീക്ക്, അർമീനിയൻ, പോളിഷ്, ചെക്ക്, ഹിന്ദി, അറബിക്ക് ഭാഷകളിലേക്ക് വിവർത്തനം ചെയ്ത് പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:എഴുത്തുകാർ വർഗ്ഗം:ബൾഗേറിയ വർഗ്ഗം:1944-ൽ ജനിച്ചവർ
യുദ്ധത്തിന് പോകുന്ന സ്ത്രീ
2018 കാൻ ചലച്ചിത്രോത്സവത്തിൽ പ്രദർശിപ്പിക്കപ്പെട്ട ഒരു ഐസ്‌ലാന്റിക്ക് ചലചിത്രമാണ് Kona fer í stríð (യുദ്ധത്തിന് പോകുന്ന സ്ത്രീ / Woman at War).
കഥാസംഗ്രഹം
കോയർ കണ്ടക്റ്ററായ ഹല്ല ബഹുരാഷ്ട്ര കമ്പനികളുടെ വൈദ്യുതിത്തൂണുകൾ രഹസ്യമായി തകർക്കുന്ന ഒരു പ്രകൃതിസംരക്ഷണ സംഘത്തിലെ അംഗമാണ്. പണ്ടെപ്പോഴോ ഒരു കുട്ടിയെ ദത്തെടുക്കാൻ അവർ അപേക്ഷിച്ചിരുന്നു. ആ അപേക്ഷ അപ്രതീക്ഷിതമായി അംഗീകരിക്കപ്പെടുമ്പോൾ തന്റെ രാഷ്ട്രീയവും കുടുമ്പവും ഒത്തുകൊണ്ടുപോകാൻ ഹല്ല പരിശ്രമിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഐസ്ലാന്റിക് ചലച്ചിത്രങ്ങൾ വർഗ്ഗം:2018-ലെ ചലച്ചിത്രങ്ങൾ വർഗ്ഗം:ഫ്രഞ്ച് ചലച്ചിത്രങ്ങൾ
ഷിംല കരാർ
1972 ജൂലൈ 2-ന് ഇന്ത്യൻ പ്രധാനമന്ത്രി ഇന്ദിരാ ഗാന്ധിയും പാകിസ്താൻ പ്രധാനമന്ത്രി സുൽഫിക്കർ അലി ഭൂട്ടോയും തമ്മിൽ ഒപ്പുവെച്ച കരാറാണ് ഷിംല കരാർ. ഹിമാചൽ പ്രദേശിന്റെ തലസ്ഥാനമായ ഷിംലയിൽ വെച്ചാണ് ഇന്ത്യയും പാകിസ്താനും തമ്മിലുള്ള ഈ സമാധാനക്കരാർ ഒപ്പുവെച്ചത്. തൊട്ടുമുൻപത്തെ വർഷം ഇരുരാജ്യങ്ങളും തമ്മിൽ നടന്ന യുദ്ധത്തിൽ യുദ്ധത്തടവുകാരായി പിടിക്കപ്പെട്ട പാകിസ്താൻ സൈനികരെ മോചിപ്പിച്ചതും ബംഗ്ലാദേശിന്റെ സ്വാതന്ത്ര്യത്തിലേയ്ക്ക് വഴിതെളിച്ചതും ഈ കരാറാണ്. ഇന്ത്യയ്ക്കും പാകിസ്താനുമിടയിലെ നിയന്ത്രണരേഖ (LOC) ഇരു രാജ്യങ്ങളും അംഗീകരിച്ചതും ഈ കരാറിന്റെ അടിസ്ഥാനത്തിലാണ്.
1947-ൽ ഇരു രാജ്യങ്ങളും തമ്മിലുണ്ടായ യുദ്ധത്തിനൊടുവിൽ ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രുവിന്റെ അഭ്യർത്ഥനപ്രകാരം ഐക്യരാഷ്ട്രസഭ പ്രശ്നത്തിലിടപെടുകയും 1948 ഓഗസ്റ്റ് 13-ന് പാസാക്കപ്പെട്ട ഒരു പ്രമേയത്തിലൂടെ ഇന്ത്യാ-പാകിസ്താൻ അതിർത്തിയിൽ 1945 ജനുവരി 55-ന് ഒരു വെടിനിറുത്തൽ രേഖ നിലവിൽ വരികയും ചെയ്തു. ഈ രേഖയിലെ വെടിനിർത്തൽ നിരീക്ഷിക്കാൻ നിരീക്ഷണ സമിതിയും നിലവിൽ വന്നിരുന്നു. എന്നാൽ, 1972-ൽ ഇരുരാജ്യങ്ങളിലെയും നേതാക്കൾ ഒപ്പുവച്ച്, പിന്നീട് ഇരുപാർലമെൻറുകളും അംഗീകരിച്ച ഷിംല കരാർ യാഥാർഥ്യമായതോടെ ഈ വെടിനിറുത്തൽ രേഖ നിയന്ത്രണരേഖയായി ഇരുരാജ്യങ്ങളും അംഗീകരിക്കുകയാണുണ്ടായത്.
അവലംബം
{{ഇന്ത്യ-
വർഗ്ഗം:ഇന്ത്യാചരിത്രം [[വർ
സയീദ് അജ്മൽ
ഒരു പാകിസ്താൻ ക്രിക്കറ്റ് കളിക്കാരനാണ് സയീദ് അജ്മൽ (ഉറുദു: سعید اجمل‎; ജനനം: 14 ഒക്ടോബർ 1977).
ജനനം
പാകിസ്താനിലെ പഞ്ചാബിലെ ഫൈസലാബാദിൽ 1977 ഒക്ടോബർ 14ന് ജനിച്ചു.
പ്രാദേശിക കരിയർ
തന്റെ 18-ആം വയസിൽ, 1995ലാണ് ഫൈസലാബാദിനുവേണ്ടി സയീദ് അജ്മൽ കളിക്കാൻ തുടങ്ങുന്നത്.2005ലെ എബിഎൻ-എഎംആർഓ ട്വന്റി-20 കപ്പിൽ വിജയിച്ച ഫൈസലാബാദ് ടീമിൽ സയീദ് ഉണ്ടായിരുന്നു. എബിഎൻ-എഎംആർഓ പാട്രോൺസ് കപ്പ് ഫൈസലാബാദ് ടീം വിജയിച്ചപ്പോൾ സയീദ് ആയിരുന്നു ടൂർണമെന്റിലെ മികച്ച ബൗളർ. 2008ൽ പാകിസ്താനിൽ നടന്ന ഖ്വാദ്-ഇ-അസം ടൂർണമെന്റിൽ ഖാൻ റിസർച്ച് ലബോറട്ടറിക്കുവേണ്ടിയും സയീദ് കളിച്ചിരുന്നു.
അന്താരാഷ്ട്ര കരിയർ
2008ൽ പാകിസ്താനിൽ നടന്ന ഏഷ്യാകപ്പിന്റെ 15അംഗ സംഘത്തിൽ സയീദ് ഉണ്ടായിരുന്നു. 2008 ജൂലൈ 2നാണ് സയീദ് അന്താരാഷ്ട്ര ക്രിക്കറ്റിൽ കളിച്ചുതുടങ്ങിയത്. ഇന്ത്യയ്ക്കെതിരെ നടന്ന ആ മത്സരത്തിൽ യൂസഫ് പഠാന്റെ 1 വിക്കറ്റ് സയീദ് നേടി. ബംഗ്ലാദേശിനെതിരെ നടന്ന മത്സരത്തിൽ 2വിക്കറ്റ് നേടി. ആ വർഷം നവംബറിൽ വെസ്റ്റിൻഡിസിനെതിരെ നടന്ന പരമ്പരയിൽ പാകിസ്താൻ ടീമിൽ 2 സ്പിന്നർമാരേ ഉണ്ടായിരുന്നുള്ളൂ. അതിൽ ഒന്ന് അജ്മൽ ആയിരുന്നു. 2009ൽ ശ്രീലങ്കയ്ക്കെതിരെയായിരുന്നു അജ്മൽ പിന്നീട് കളിച്ചത്. ആ വർഷം ഏപ്രിലിൽ പാകിസ്താൻ-ഓസ്ട്രേലിയ ടൂർണമെന്റിലെ 5 ഏകദിനങ്ങളിൽ നിന്ന് 4 വിക്കറ്റാണ് അജ്മൽ നേടിയത്. ആ പ്രകടനത്താൽ ശ്രീലങ്കയ്ക്കെതിരായ ടെസ്റ്റ് പരമ്പരയിൽ കളിക്കാനുള്ള അവസരം അജ്മലിന് ലഭിച്ചു. 2009ലെ ഐസിസി ട്വന്റി-20 ലോകകപ്പിലും അജ്മിൽ കളിച്ചിരുന്നു.2010ലെ ഐസിസി ട്വന്റി-20 ലോകകപ്പിലും അജ്മൽ തന്റെ ഫോം തുടർന്നു. 2012ലെ ബിഗ് ബാഷ് ലീഗിൽ അഡ്ലെയ്ഡ് സ്ട്രൈക്കേഴ്സിനു വേണ്ടിയാണ് അജ്മൽ കളിച്ചത്.
ബൗളിങ് ശൈലി
ഒരു വലംകൈ ഓഫ് സ്പിന്നറാണ് അജ്മൽ. ബാറ്റ്സ്മാന് കളിക്കാൻ കഴിയാത്ത തരത്തിലുള്ള ദൂസരയാണ് അജ്മൽ ഉപയോഗിക്കുന്നത്.
5 വിക്കറ്റ് നേടിയിട്ടുള്ള ടെസ്ററ് മത്സരങ്ങൾ
Test five-wicket hauls
10 വിക്കറ്റ് നേടിയട്ടുള്ള മത്സരങ്ങൾ
10 വിക്കറ്റ് നേടിയിട്ടുള്ള മത്സരങ്ങൾ
5 വിക്കറ്റ് നേടിയിട്ടുള്ള ഏകദിന മത്സരങ്ങൾ
5 വിക്കറ്റ് നേടിയിട്ടുള്ള ഏകദിന മത്സരങ്ങൾ
അവലംബം
വർഗ്ഗം:പാകിസ്താൻ ക്രിക്കറ്റ് കളിക്കാർ വർഗ്ഗം:1977-ൽ ജനിച്ചവർ
ആശിഷ് കുമാർ ബല്ലാൽ
മുൻ ഇന്ത്യൻ ഹോക്കി കളിക്കാരനായിരുന്നു ആശിഷ് കുമാർ ബല്ലാൽ (ജനനം: 8 ഒക്ടോബർ 1970). 1992 ലെ ബാഴ്സലോണ ഒളിമ്പിക്സിലും, 1990 ലോകകപ്പിലും, ചാമ്പ്യൻസ് ട്രോഫി ടൂർണമെന്റിലും (1989, 1993, 1996), 2 ഏഷ്യൻ ഗെയിംസ് (1994, 1998), 2 ഏഷ്യാ കപ്പ് (1989, 1993) എന്നീ ഇന്ത്യൻ ടീമുകളിൽ അംഗമായി. 1998 ൽ ബാങ്കോക്ക് ഏഷ്യൻ ഗെയിംസിൽ ദക്ഷിണ കൊറിയയ്ക്കെതിരായ ഫൈനലിൽ രണ്ട് ടൈ ബ്രേക്കർ ഗോളുകൾ അദ്ദേഹം രക്ഷപ്പെടുത്തി.32 വർഷത്തെ ഇടവേളയ്ക്കുശേഷം ബാങ്കോങ്ക് ഏഷ്യാഡ് ഹോക്കിയുടെ സ്വർണം നേടാൻ ഇന്ത്യയെ സഹായിച്ചു.
1997 ൽ അർജുന അവാർഡും, 2000 ൽ കർണാടക സർക്കാരിന്റെ ഏകലവ്യ അവാർഡും ബല്ലാലിനു ലഭിച്ചിരുന്നു. ഇന്ത്യയിലെ ഹോക്കി കളിക്കാരെ അദ്ദേഹം പരിശീലനം നൽകുന്നു .അദ്ദേഹത്തിന്റെ ആശിഷ് ബാൽക്കൽ ഹോക്കി അക്കാദമി, ബാംഗ്ലൂരിലാണ്.
സ്വകാര്യ ജീവിതം
അദ്ദേഹം ബണ്ട് സഹനയെ വിവാഹം കഴിച്ചു. വാൻശ് ബല്ലാൽ, യാഷ് ബല്ലാൽ എന്നീ രണ്ടു പുത്രന്മാരുടെ പിതാവ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:ഏഷ്യൻ ഗെയിംസ് സ്വർണമെഡൽ ജേതാക്കൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:1970-ൽ ജനിച്ചവർ വർഗ്ഗം:ഒക്ടോബർ 8-ന് ജനിച്ചവർ
വെർട്ടിക്കൽ ലിമിറ്റ്
മാർട്ടിൻ കാമ്പെൽ സംവിധാനം ചെയ്ത്, 2000 ൽ പുറത്തിറങ്ങിയ ഒരു അമേരിക്കൻ ത്രില്ലർ സിനിമയാണ് വെർട്ടിക്കൽ ലിമിറ്റ് (Vertical Limit). ക്രിസ് ഒ ഡൊണൽ, ബിൽ പാക്സ്റ്റൺ, റോബിൻ റ്റണ്, സ്കോട്ട് ഗ്ലെൻ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. മോണ്യൂമെന്റ് വാലി, ന്യൂസിലാന്റ്, കാശ്മീർ (പാകിസ്താൻ കൈവശപ്പെടുത്തി വച്ചിരിക്കുന്ന ഇന്ത്യയുടെ ഭാഗം) എന്നിവിടങ്ങളിൽ വച്ചാണ് സിനിമ ചിത്രീകരിച്ചിരിക്കുന്നത്. റോബർട്ട് കിങിന്റേതാണ് കഥയും തിരക്കഥയും.
കഥയുടെ രത്നച്ചുരുക്കം
പർവ്വതാരോഹണം ആരംഭിക്കുന്നതിന് തലേദിവസം ബെയിസ് ക്യമ്പിലുള്ള എല്ലാവർക്കുമായി വാഗ്വിൻ ഒരു പ്രോത്സാഹന വിരുന്നു നടത്തിയത് ഏകാന്തവാസിയായ മുൻ പർവ്വതാരോഹകൻ മോണ്ട്ഗോമറി വിക്കിൽ (ഗ്ലെൻ- Glenn) അതൃപ്തിയുണ്ടാക്കി. ലോകത്തെ ഏറ്റവും മികച്ച പർവ്വതാരോഹകരിൽ ഒരാളാണ് വിക്ക്. പ്രത്യേകിച്ച് കെ.2. കയറുന്നതിൽ പ്രഗല്ഭനുമാണ് അദ്ദേഹം. വാഗ്വിനാണോ അനുഭവജ്ഞാനമുള്ള മക് ലാറൻ ആണോ ആരാകും പുതിയ സംഘത്തെ പർവ്വതാരോഹകരെ നയിക്കുകയും പ്രധാന തീരുമാനങ്ങൾ കൈക്കൊള്ളുകയും ചെയ്യുന്നത് എന്ന വിക്കിന്റെ ചോദ്യത്തിന് അതു മക് ലാറൻ തന്നെയാകുമെന്ന് വാഗ്വിന് പറഞ്ഞു. എന്തെന്നാൽ ഒരു ടീമിനു രണ്ടു നായകർ പാടില്ലല്ലോ. വിക്ക് തനിക്കെതിരാണെന്നു വാഗ്വിൻ പിന്നീട് വെളിപ്പെടുത്തുന്നു. എന്തെന്നാൽ ഏതാനും വർഷങ്ങൾക്കു മുൻപ് നടന്ന ഉദ്യമത്തിൽ വിക്കിന്റെ ഭാര്യയായ ഷെർപ്പ ഗൈഡിനെയും കാണാതായിരുന്നു. ആ ഉദ്യമത്തിൽ അവർ ഒരു വലിയ കൊടുങ്കാറ്റൽപ്പെടുകയും മലനിരകളിലെവിടെയൊ വഴിതെറ്റുകയും ചെയ്തു. രക്ഷപ്പെട്ട വാഗ്വിൻ വിക്കിന്റെ ഭാര്യ താഴേയ്ക്കുള്ള യാത്രയുടെ ഇടയ്ക്കു് high-altitude pulmonary edema (HAPE) (ശ്വാസകോശത്തിൽ നീര് കെട്ടി നില്ക്കുന്ന രോഗാവസ്ഥ) പിടിപെട്ടു മരണപ്പെട്ടു എന്ന് അറിയിച്ചിരുന്നു. pulmonary edema പ്രതിരോധിക്കുന്നതിനുള്ള ഒരേയൊരു ഔഷധമായ Dexamethasone വിക്കിന്റെ ഭാര്യയുടെ കൈവശം ഇല്ലായിരുന്നു. പർവ്വതാരോഹകർ പൊതുവായി അടിയന്തരഘട്ടത്തിൽ ഉപയോഗിക്കുവാൻ ഇതു കയ്യിൽ കരുതാറുണ്ട്. വിക്ക് ഒരിക്കലും വാഗ്വിൻ പറഞ്ഞ കഥ വിശ്വസിച്ചിരുന്നില്ല, പകരം വർഷങ്ങളോളം ഭാര്യയുടെ മൃതദേഹം തേടി പർവ്വതനിരകളിൽ അലയുകയായിരുന്നു അയാൾ.
ബെയ്സ് ക്യാംപിൽ നിന്നും ക്യാംപ് ഡയറക്ടറായ സ്കിപ് ടെയ്ലറ്‍ ((Robert Taylor)  ആസന്നമായ ഒരു കൊടുങ്കാറ്റിനെക്കുറിച്ചുള്ള മുന്നറിയിപ്പ് ആരോഹണസംഘത്തിനു റേഡിയോ വഴി നല്കി. എന്നാൽ ഈ മുന്നറിയിപ്പിനെ അവഗണിച്ചു മുന്നോട്ട് തന്നെ നീങ്ങാൻ വാഗ്വിൻ മക് ലാറനെ നിർബന്ധിച്ചു. കൊടുങ്കാറ്റ് സംഹാരതാണ്ഡവമാടിയതു വഴി മലനിരകളില് നിന്ന് ശക്തമായ ഹിമപ്രവാഹം (avalanche) ആരംഭിച്ചു. ആനി, വാഗ്വിൻ, മക് ലാറെൻ എന്നിവർ മഞ്ഞുകട്ടകളോടൊപ്പം ഹിമപ്പരപ്പിലുള്ള ആഴത്തിലുള്ള വിടവിലേയ്ക്കു (crevasse) പതിച്ചു. മറ്റ് പർവ്വതാരോഹകർ മരണത്തെ പുൽകി. സംഘവുമായി റേഡിയോ വഴിയുള്ള ബന്ധം നിലച്ചു. എന്നാൽ ആനി മോർസ് കോഡ് വഴിയുള്ള സന്ദേശത്തിൽ തങ്ങൾ ജീവിച്ചിരിപ്പുണ്ടെന്ന കാര്യം ബെയ്സ് ക്യാംപിൽ അറിയിച്ചു.
പെട്ടെന്നു തന്നെ അപകടത്തിൽപ്പെട്ടവരെ രക്ഷിക്കുന്നതിനായി ബെയ്സ് ക്യാപിൽ നിന്നുള്ള ഏതാനും പർവ്വതാരോഹകരെ ഉൾപ്പെടുത്തി ഒരു രക്ഷാസംഘം പീറ്ററിന്റെ നേതൃത്വത്തിൽ രൂപീകിരിക്കപ്പെട്ടു. ബെയ്സ് ക്യാംപ് ഡയറക്ടർ സ്കിപ് ടെയിലർ, പരിശീലനം സിദ്ധിച്ച പർവ്വതാരോഹകരായ സിറിൾ, മാൽക്കം (Le Marquand and Mendelsohn) എന്നീ സഹോദരന്മാർ, വഗ്വിന്റെ കമ്പനി പ്രഖ്യാപിച്ച പ്രതിഫലം മോഹിച്ച് എത്തിയ മോണിക് ഔബെർട്ടിൻ (Izabella Scorupco), അലിയുടെ കസിൻ കരീം നസീർ (Alexander Siddig) എന്നിവരായിരുന്നു രക്ഷാസംഘത്തിലുൾപ്പെട്ടിരുന്നത്. ഇതിനിടെ സ്കിപ്പും പീറ്ററും വിക്കിനെ സന്ദർശിച്ച് ഈ ദൌത്യത്തിന് സഹായം അഭ്യർത്ഥിച്ചു. അയാൾ രക്ഷാസംഘത്തെ സഹായിക്കാമെന്നേറ്റു.
സംഘം 2 പേർ വീതമുള്ള വിവിധ ഗ്രൂപ്പുകളായി തിരിഞ്ഞു പർവ്വതാരോഹണം ചെയ്യുന്നതിനു തീരുമാനിച്ചു. ഓരോ സംഘത്തിലും ഒരു പരിചയസമ്പന്നനായ ഒരു ആരോഹകനും മറ്റൊരാളും വീതം തീരുമാനമായി. ഒരു ടീമിൽ മാൽക്കവും കരീമും അടുത്തതിൽ സിറിളും മോണിക്കും, അവസാനത്തെ ടീമിൽ വിക്കും പീറ്ററും. ദൌത്യത്തിന്റ വിജയത്തിനായി വിവിധ വഴികളിലൂടെ പിന്നീട് ടീമുകൾ ഒരിടത്തു സന്ധിക്കുവാനും തീരുമാനിച്ചു. ഒരോ സംഘവും പാകിസ്താനി ആർമി സംഭാവന ചെയ്ത Nitroglycerine ബാഗില് സൂക്ഷിച്ചിരുന്നു (മഞ്ഞിൽ സ്ഫോടനം നടത്താനും ഉപയോഗിക്കുന്നു). സാന്ദ്രത കൂടിയ രുപത്തിൽ ഇതു ലോകത്തലെ ഏറ്റവും ശക്തിയുള്ള ദ്രാവകരൂപത്തിലുള്ള സ്ഫോടക വസ്തുവാണ്. മഞ്ഞുമൂടിക്കിടക്കുന്ന പർവ്വതഗൌഹരത്തിന്റെ മുഖം തുറക്കുവാൻ ഇത് ഉപയോഗിക്കാമെന്ന് അവർ കണക്കു കൂട്ടി. കയറ്റത്തിനിയെ മോണിക്കും സിറിളും അപകടത്തില്പെട്ടു. കയറിൽ തൂങ്ങി നില്കവേ ബാഗലെ Nitroglycerine താഴേയ്ക്കു പതിച്ചു വൻസ്ഫോടനമുണ്ടായി. ഇതിന്റെ ഫലമായി ഒരു വലിയ ഹിമപ്രവാഹം ഉണ്ടാകുകയും അതില്പെട്ടു സിറിൾ ഒഴുകിപ്പോകുകയും ചെയ്തു. ഇതേസമയം ലീക്ക് ചെയ്ത Nitroglycerine പൊട്ടിത്തെറിച്ച് കരീം, മാൽക്കം എന്നിവർ കൊല്ലപ്പെട്ടു.
ഈ സമയം മഞ്ഞിനടിയിലുള്ള വിടവിൽ മക് ലാറന് ഗുരുതരമായി പരിക്കേറ്റിരുന്നു. വാരിയല്ലുകളും കാലുകൾക്കും പരിക്കു പറ്റയതു കൂടാതെ അയാളുടെ കൈവശമുണ്ടായിരുന്ന dexamethasone നഷ്ടപ്പെടുകയും ചെയ്തിരുന്നു. ആനി അവളുടെ കൈവശമുണ്ടായിരുന്ന ഡെക്സ് മക് ലാറനുമായി പങ്കുവച്ചുപയോഗിച്ചുവെങ്കിലും വാഗ്വിൻ ഇതിനെ എതിർത്തു. ആനി സാഹസികമായി അലിയുടെ ശവശരീരത്തിനു സമീപത്തുനിന്നുമുള്ള ബാഗിൽ നിന്നും തനിക്കും മക് ലാറനും വേണ്ടിയിരുന്ന ഡെക്സ് കരസ്ഥമാക്കി. പക്ഷേ മക് ലാരൻ രക്ഷപെടാൻ സാദ്ധ്യതയില്ലെന്ന് വാഗ്വിൻ വാദിച്ചു. അതിനാൽ ബാക്കിയുള്ള ഡെക്സ് തങ്ങൾക്കു രണ്ടുപേർക്കുമായി കരുതി വയ്ക്കുവാൻ നിർദ്ദേശിച്ചു.
നൈട്രൊയിൽ നിന്നുള്ള ശ്ക്തമായ സ്ഫോടനങ്ങളും മറ്റും പ്രദേശത്തെ മഞ്ഞിൽ  വലിയ തോതിൽ ഇളക്കമുണ്ടാക്കി. ഇക്കാരണത്താൽ ഹമാനിയുടെ അടിയില് നിന്നും വിക്കിന്റെ ഭാര്യയുടെ ജഢം കണ്ടെത്തുവാൻ സാധിച്ചു. ജഢത്തോടൊപ്പമുണ്ടായിരുന്ന ഒഴിഞ്ഞ dex സൂക്ഷിച്ചിരുന്ന പെട്ടി വാഗ്വിൻ അവരുടെ dex മോഷ്ടിച്ചിരുന്നുവെന്നു വെളിവാക്കി. തന്റെ രക്ഷപെടൽ ഉറപ്പാക്കുന്നതിനായി വാഗ്വിൻ pulmonary edema ബാധിച്ച അവരുടെ dex മോഷ്ടിച്ച് അവരെ മരണത്തിനു വിട്ടു കൊടുക്കുകയായിരുന്നുവെന്ന് വിക്കിന് അതോടെ മനസ്സിലായി. അതിനിടെ മോണിക് പീറ്ററുമായി സന്ധിക്കുകയും ആ രാത്രി മൂന്നുപേരും അവിടെ ടെന്റിൽ കഴിച്ചു കൂട്ടുകയും ചെയ്തു. സഹോദരിയെ രക്ഷിക്കുന്നതിലും കൂടുതൽ തന്റെ പ്രതികാരം നിർവ്വഹിക്കുന്നതിലാണ് ഇപ്പോൾ വിക്കിന്റെ ശ്രദ്ധ എന്നു പീറ്ററിനു മനസ്സിലാകുന്നു.
ഈ സമയം മഞ്ഞിനുള്ളിലെ പാറയിടുക്കിൽ ആനി ഗഢനിദ്രയിലാണ്ട സമയം, വാഗ്വിൻ മക് ലാറനെ പൂർണ്ണമായി വായു നിറച്ച dex സിറിഞ്ച് ഉപയോഗിച്ചു കൊലപ്പെടുത്തി. ബാക്കിയുള്ള dex പൂർണ്ണമായും തന്റെ മാത്രം അതിജീവനത്തിന് ഉപയോഗിക്കുകയായിരുന്നു അയാളുടെ ലക്ഷ്യം.
ആനി വാഗ്വിനെ സംശയിച്ചുവെങ്കിലും pulmonary edema യാൽ ഇപ്പോൾത്തന്നെ ബുദ്ധിമുട്ടുന്ന താൻ ഒരു ഏറ്റുമുട്ടൽ ഒഴിവാക്കുന്നതാണു നല്ലതെന്നു തീരുമാനിച്ചു. ക്യാമ്പു ചെയ്തിരുന്നിടത്തു വിക്ക് ഉണർന്നപ്പോൾ പീറ്ററും മോണിക്കും തന്നെ പിന്നിലാക്കി അവരുടെ ലക്ഷ്യസ്ഥാനത്തേയ്ക്കു് പുറപ്പെട്ടതായി വിക്കിനു മനസ്സിലായി. അവർക്ക് ഇനി മേലിൽ വിക്കിനെ വിശ്വസിക്കുവാൻ തക്ക കാരണങ്ങൾ ഉണ്ടായിരുന്നില്ല. പീറ്റർ ആനിക്ക് തങ്ങൾ എത്തിയിരിക്കുന്ന സ്ഥാനത്തെക്കുറിച്ചുള്ള വ്യക്തമായ സൂചന നല്കി. വാഗ്വിൻ മലയിടുക്കിലെ തങ്ങളുടെ സ്ഥാനവും പീറ്ററന് കൈമാറി. പീറ്ററും മോണിക്കും nitroglycerin ഉപയോഗിച്ച് അവിടെ സ്ഫോടനം നടത്തി മലയിടുക്കിനുള്ളിലേയ്ക്ക് പ്രവേശനകവാടം ഒരുക്കി. ഇതിനിടെ വിക്ക് അവിടെ വന്നെത്തി. ആനിയെ രക്ഷിക്കുമെന്ന് അയാൾ പീറ്ററിനോട് വാഗ്ദാനം ചെയ്തു. വിക്ക് സാഹസികമായി ഗുഹയിലേയ്ക്കു കയറിൽ തൂങ്ങിയിറങ്ങി. ദുർബലനായിരുന്നിട്ടും കൂടി വാഗ്വിൻ വിക്കിനെആക്രമിക്കുവാൻ‍‌ ശ്രമിച്ചു. പക്ഷേ വിക്ക് മുകളിലേയ്ക്കു കയറുവാന് വാഗ്വിനെ സഹായിക്കുകയാണു ചെയ്തത്. ആനിയെ ഗുഹയിൽ നിന്നും മുകളിലേയ്ക്കു കെട്ടിയുയർ‌ത്തുവാനുള്ള ശ്രമത്തിനിടെ ചവിട്ടി നിന്നിരുന്ന മഞ്ഞുഫലകം അടർന്നു വീഴുകയും എല്ലാവരും അപകടത്തിലാവുകയും ചെയ്തു. മോണിക് പിടിച്ചിരുന്ന കയറിൽപ്പിടിച്ചു ബാക്കിയുള്ളവർ താഴേയ്ക്കു തൂങ്ങിപ്പിടിച്ചു കിടന്നു. ആനിയെയും പീറ്ററിനേയും രക്ഷിക്കുന്നതിനായും വാഗ്വിനോടുള്ള തന്റെ പ്രതികാരം പൂർത്തീകരിക്കുന്നതിനും വേണ്ടി വിക്ക് തന്റെ പോക്കറ്റിൽ സൂക്ഷിച്ചിരുന്ന കത്തിയെടുക്കുകയും ഒരു ബുദ്ധമത പ്രാർത്ഥന ചൊല്ലി താനും വാഗ്വിനും തൂങ്ങിക്കിടക്കുന്നതിനു തൊട്ടു മുകളിൽ വച്ച് കയർ അറുത്തുവിട്ട് താഴേയ്ക്കു പതിച്ച് മരണം വരിക്കുകയും ചെയ്തു. പിന്നീട് ബെയ്സ് ക്യാമ്പിൽആനി സുഖം പ്രാപിച്ചു വരുന്ന സമയം രണ്ടുപേരും രമ്യതയിലായി. കെ.2 വിലേയ്ക്കുള്ള ഉദ്യമത്തിൽ കൊല്ലപ്പെട്ടവരുടെ സ്മാരകത്തിൽ അവർ ആദരാഞ്ജലികൾ അർപ്പിച്ചു.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ
അഗുങ്ങ് പർവ്വതം
ഇന്തോനേഷ്യയിലെ ബാലിയിലുള്ള ഒരു പർവ്വതമാണ് അഗുങ്ങ് പർവ്വതം അഥവാ ഗുനുങ്ങ് അഗുങ്ങ്. ദ്വീപിന്റെ ഏറ്റവും ഉയർന്ന സ്ഥലമാണ് ഈ സ്ട്രാറ്റോ വോൾക്കാനോ. ഇത് കാലാവസ്ഥയെവരെ നിയന്ത്രിച്ചുകൊണ്ട് ചുറ്റുപാടുനിന്നും ഉയർന്നുനിൽക്കുന്നു. പടിഞ്ഞാറുനിന്നും വരുന്ന മേഘങ്ങളിലെ ജലം ഈ പർവ്വതം ഊറ്റിയെടുക്കുന്നു. അതുകൊണ്ട് പടിഞ്ഞാറ് ഭാഗം എപ്പോഴും ഈർപ്പമുള്ളതും പച്ചപ്പുള്ളതും എന്നാൽ കിഴക്ക് ഭാഗം വരണ്ടതും ആയി നിലനിൽക്കുന്നു
ബാലിനീസ് വിശ്വാസപ്രകാരം അഗുങ്ങ് പർവ്വതം പ്രപഞ്ചത്തിന്റെ അച്ചുതണ്ടായ മെരു പർവ്വതത്തിന്റെ പകർപ്പാണ്. ആദ്യകാല ഹിന്ദുക്കൾ ബാലിയിലേക്ക് കൊണ്ടുവന്ന മെരു പർവ്വതത്തിന്റെ ഒരു കഷണമാണ് അഗുങ്ങ് പർവ്വതം എന്ന വിശ്വാസവും നിലവിലുണ്ട്. അഗുങ്ങ് പർവ്വതത്തിന്റെ ഉയർന്ന ചെരിവിലാണ് ബാലിയിലെ ഏറ്റവും പ്രധാന ക്ഷേത്രമായ പുര ബെസാകി സ്ഥിതിചെയ്യുന്നത്.
1963-1964 ലാണ് അഗുങ്ങ് പർവ്വതം അവസാനമായി പൊട്ടിത്തെറിച്ചത്. ഈ അഗ്നിപർവ്വതം ഇപ്പോഴും പ്രവർത്തനക്ഷമമാണ്. ഇതിന്റെ അഗ്രത്തിലെ വലിയ ക്രേറ്ററിൽനിന്നും ഇടയ്ക്കിടെ പുകയും ചാരവും പുറത്തുവരുന്നുണ്ട്. അഗ്രത്തിലെ ക്രേറ്റർ ഒഴിവാക്കിയാൽ ദൂരെനിന്ന് നോക്കുമ്പോൾ പർവ്വതത്തിന് കൃത്യമായ കോണിക്കൽ ആകൃതിയാണ് ഉള്ളത്.
ഈ പർവ്വതത്തിന്റെ അഗ്രത്തിൽ നിന്നും നോക്കിയാൽ ലോംബോക് ദ്വീപിലെ റിൻജനി പർവ്വതത്തിന്റെ അഗ്രം കാണാൻ സാധിക്കും. രണ്ടു പർവ്വതങ്ങളും ഭൂരിഭാഗം സമയവും മേഘങ്ങളാൽ മൂടപ്പെട്ടിരിക്കും.
1963-64 ലെ പൊട്ടിത്തറി
1963 ഫെബ്രുവരി 18 ന് പ്രദേശവാസികൾ അഗുങ്ങ് പർവ്വതതത്തിൽനിന്നും ശക്തിയേറിയ പൊട്ടിത്തെറി കേട്ടു. കൂടാതെ പർവ്വതാഗ്രത്തിൽനിന്നും പുകപടലം ഉയരുന്നതും കണ്ടു. ഫെബ്രുവരി 24 ന് ലാവ പർവ്വതത്തിന്റെ വടക്കേ ചെരിവിലൂടെ പുറത്തേക്കൊഴുകാൻ തുടങ്ങി. ലാവ അടുത്ത് 20 ദിവസം കൊണ്ട് 7 കിലോമീറ്റർ സഞ്ചരിച്ചു. മാർച്ച് 17 ന് അഗ്നിപർവ്വതസ്ഫോടനം നടന്നു (വിഇഐ 5). ഇതിന്റെ തരികൾ 8 മുതൽ 10 കിലോമീറ്റർ വരെ ആകാശത്ത് ഉയർന്നു. അത് വളരെ വലിയ ഒരു പൈറോക്ലാസ്റ്റിക് ഫ്ലോ ആയി മാറി. ഇത് ചുറ്റുമുള്ള അനേകം ഗ്രാമങ്ങളെ ബാധിച്ചു. 1500 ആളുകൾ മരണപ്പെട്ടു. പൊട്ടിത്തറിക്കുശേഷമുള്ള കോൾഡ് ലഹർ മൂലമുണ്ടായ ശക്തമായ മഴ വീണ്ടും 200 പേരെക്കൂടി കൊന്നൊടുക്കി. മെയ് 16 ന് ഉണ്ടായ രണ്ടാം പൊട്ടിത്തെറി മൂലമുണ്ടായ പൈറോക്ലാസ്റ്റിക് ഫ്ലോ 200 പേരെയും മരണത്തിനിരയാക്കി.
ലാവാ പ്രവാഹം ബെസാകി അമ്പലത്തിന്റെ വളരെ അടുത്തുകൂടിയാണ് കടന്നുപോയത്. ക്ഷേത്രം രക്ഷപ്പെട്ടത് വളരെ അത്ഭുതമായി അവശേഷിക്കുകയും ദൈവത്തിൽനിന്നുള്ള സന്ദേശമായി ബാലിനീസ് ജനത അതിനെ കാണുകയും ചെയ്തു. ദൈവം അതിന്റെ ശക്തികാണിക്കാനായാണ് ലാവാ പ്രവാഹം സൃഷ്ടിച്ചതെന്നും ബാലിനീസ് വിശ്വാസത്തിന്റെ നെടുംതൂണായ സ്മാരകം നശിപ്പിക്കാനല്ല എന്നും ജനങ്ങൾ വിശ്വസിച്ചു.
ഏറ്റവും കൂടുതൽ ലാവ ആന്ഡ്രെസൈറ്റ് വിഭാഗത്തിലുള്ളതായിരുന്നു. ചില ലാവാ സാമ്പിളുകൾ ബസാൾട്ടിക് ആന്ഡ്രെസൈറ്റ് ആണെന്നും പറയാം.
പുനർനിർമ്മിതി
ഇടത്ത്‌|ലഘുചിത്രം|മുകളിൽ നിന്നുള്ള കാഴ്ച പർവ്വതത്തിന്റെ മുകളിലേക്ക് രണ്ട് പ്രധാനവഴികളാണ് ഉള്ളത്. പുര ബെസാകിയിൽ നിന്നും ആരംഭിക്കുന്ന വഴി പശ്ചിമ കൊടുമുടിയിലേക്ക് നീളുന്നു. 1100 മീറ്റർ (3610 അടി) ഉയരത്തിൽനിന്നാണ് ഈ പാത ആരംഭിക്കുന്നത്.
രണ്ടാമത്തെവഴി തെക്കേ കൊടുമുടിയിലേക്കുള്ളതാണ്. മുകളിലേക്ക് മാത്രം എത്താൻ 5 മണിക്കൂർ യാത്ര വേണം. സെലാറ്റിലെ പുര പസർ അഗുങ്ങിൽനിന്നാണ് ഈ വഴി ആരംഭിക്കുന്നത്.
വരണ്ട സമയത്ത് തെക്കേ വിഭാഗവും പടിഞ്ഞാറേ വിഭാഗവും തമ്മിൽ ബന്ധിപ്പിക്കുന്ന ഒരു പാത ഉണ്ടായിവരും.
രാത്രി 2.30 നാണ് പുര പസർ അഗുങ്ങിൽനിന്നുള്ള മലകയറ്റം ആരംഭിക്കുന്നത്.
Notes
വർഗ്ഗം:ബാലി വർഗ്ഗം:വിശുദ്ധ പർവ്വതങ്ങൾ
മീരാബെൻ
ഗാന്ധി ശിഷ്യയായിരുന്ന ഒരു ബ്രിട്ടീഷ് വനിതയാണ് മീരാബെൻ (22 നവംബർ 1892 – 20 ജൂലൈ 1982). ബ്രിട്ടീഷ് റിയർ അഡ്‌മിറലായിരുന്ന സർ എഡ്‌മണ്ട് സ്ലെയിഡിന്റെ പുത്രി മാഡെലിൻ സ്ലെയിഡ് ആണ് പിന്നീട് ഇംഗ്ലണ്ടിലെ ജീവിതം ഉപേക്ഷിച്ച് ഗാന്ധിജിയുടെ ശിഷ്യയായിത്തീർന്നപ്പോൾ മീരാബെൻ ആയിമാറിയത്. ഗാന്ധിജിയാണ് സ്ലെയ്‌ഡിനെ ആദ്യമായി മീരാബെൻ എന്നു വിളിച്ചത്.
ആദ്യകാല ജീവിതം
ഇംഗ്ലണ്ടിലെ ഒരു കുലീന കുടുംബത്തിലായിരുന്നു സ്ലെയിഡിന്റെ ജനനം. സ്വന്തമായുള്ള വിശാലഭൂസ്വത്തിൽ നിന്നുള്ള വരവിൽ നിന്നായിരുനു കുടുംബം ജീവിച്ചിരുന്നത്. ഫ്രഞ്ച് ദാർശനികനായിരുന്ന റൊമൈൻ റോളണ്ടിൽ നിന്നാണ് സ്ലെയിഡ് ആദ്യമായി ഗാന്ധിജിയെക്കുറിച്ച് കേൾക്കുന്നത്. ഒരിക്കൽ റോളണ്ടിനെ സ്ലെയിഡ് സന്ദർശിക്കുമ്പോൾ അദ്ദേഹം ഗാന്ധിജിയെക്കുറിച്ചുള്ള ഒരു പുസ്തകത്തിന്റെ രചനയിലായിരുന്നു.
റോളണ്ടിന്റെ ഈ പുസ്തകത്തിലൂടെ ഗാന്ധിജിയെക്കുറിച്ചു മനസ്സിലാക്കിയ മെഡലിൻ അദ്ദേഹത്തിന്റെ വ്യക്തിപ്രഭാവത്തിലേയ്ക്ക് ആകർഷിക്കപ്പെട്ടു. അതേത്തുടർന്ന് അവർ സസ്യഭുക്കായി. നൂൽ നൂൽക്കാനും ചുറ്റാനും നെയ്യാനുമൊക്കെ പഠിച്ചു. തന്നെ ശിഷ്യയാക്കണമെന്ന് ആഗ്രഹം പ്രകടിപ്പിച്ചുകൊണ്ട് മെഡലിൻ ഗാന്ധിജിയ്ക്ക് കത്തയച്ചു.
ഇന്ത്യയിലെ കഠിനമായ കാലാവസ്ഥയെക്കുറിച്ചും ആശ്രമജീവിതത്തിലെ പ്രയാസത്തെക്കുറിച്ചും പറഞ്ഞ് ഗാന്ധിജി അവരെ പിന്തിരിപ്പിക്കാൻ ശ്രമിച്ചു. എന്നാൽ മെഡലിൻ അതിനെല്ലാം മറുപടിയായി തന്റെ അഭ്യർത്ഥന ആവർത്തിച്ചു.
ഇന്ത്യയിൽ
1925 സെപ്റ്റംബർ 11-ന് രാവിലെ മെഡലിൻ അഹമ്മദാബാദ് സ്റ്റേഷനിൽ വണ്ടിയിറങ്ങി. മഹാദേവ് ദേശായിയും വല്ലഭ് ഭായ് പട്ടേലും അവരെ സ്വീകരിച്ചു. അവിടെ നിന്ന് സബർമതി ആശ്രമത്തിലേയ്ക്ക്. ഹൃദയ്കുഞ്ജം എന്ന ആശ്രമത്തിൽ വെച്ച് ഗാന്ധിജിയുടെ കാൽക്കൽ സ്വയം സമർപ്പിച്ചുകൊണ്ട് അവർ ആശ്രമവാസിയായിത്തീർന്നു. ഗാന്ധി അവരെ മീര എന്നു വിളിച്ചു. പിന്നീടുള്ള കാലങ്ങളിൽ അവർ ആശ്രമത്തിന്റെ പ്രിയപ്പെട്ട മീരാബെൻ ആയിമാറി. ഗാന്ധിയുടെ പ്രിയപ്പെട്ട മകളായും. ലഘുചിത്രം|ഗാന്ധിയും മീരാബെന്നും(വെളുത്തവസ്ത്രം ധരിച്ചിരിക്കുന്നു) ഇംഗ്ലണ്ടിലെ ഡാർവെനിൽ; സെപ്റ്റംബർ 26, 1931.
സ്വാതന്ത്ര്യസമരത്തിൽ
ഇന്ത്യൻ സ്വാതന്ത്ര്യ സമരത്തിൽ മീരാബെന്നിനും പ്രധാനഭൂമികയാണുണ്ടായിരുന്നത്. മൂന്ന് പ്രാവശ്യം അവർ ജയിലിലായിട്ടുണ്ട്. 1942 ആഗസ്ത് മുതൽ 1944 മെയ് വരെ പൂനെയിലെ ആഗാഖാൻ കൊട്ടാരത്തിൽ ഗാന്ധിയ്ക്കൊപ്പം മീരാബെന്നും തടവിലായിരുന്നു. അഗാഖാൻ കൊട്ടാരത്തിൽ നിന്നുള്ള മോചനത്തിനുശേഷം അവർ ഹിമാലയസാനുക്കളിൽ പ്രകൃതിയോടൊപ്പം വസിക്കാൻ തീരുമാനിച്ചു.
പിൽക്കാലജീവിതം
ഗാന്ധിയുടെ മരണം മീരാബെന്നിനെ തളർത്തിക്കളഞ്ഞു. ഗാന്ധിജിയ്ക്ക് സ്വന്തം മരണത്തെക്കുറിച്ച് മുൻകൂട്ടിയറിയാമായിരുന്നുവെന്ന് അവർ വിശ്വസിച്ചിരുന്നു. ഗാന്ധിയുടെ മരണത്തിശേഷം ഇരുപതോളം വർഷംവരെ മീര ഇന്ത്യയിൽ താമസിച്ചു. പിന്നീട് അവർ ആസ്ട്രിയയിലേയ്ക്ക് പോയി.
ബുക്കുകൾ
മീരാബെന്നിന്റെ ആത്മകഥയാണ് ആത്മാവിന്റെ തീർത്ഥാടനം(The Spirit's Pilgrimage). മറ്റ് പുസ്തകങ്ങൾ: മീരയ്ക്ക് ബാപ്പുവിന്റെ കത്തുകൾ (Bapu's Letters to Mira), പഴയതും പുതിയതുമായ സത്യങ്ങൾ (New and Old Gleanings). മീരബെന്നിന്റെ മരണസമയത്ത് ദി സ്പിരിറ്റ് ഓഫ് ബീഥോവൻ എന്ന പുസ്തകത്തിന്റെ പണിപ്പുരയിലായിരുന്നു അവർ.
അവലംബം
വർഗ്ഗം:1892-ൽ ജനിച്ചവർ വർഗ്ഗം:1982-ൽ മരിച്ചവർ വർഗ്ഗം:നവംബർ 22-ന് ജനിച്ചവർ വർഗ്ഗം:സ്വാതന്ത്ര്യസമരസേനാനികൾ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ഗാന്ധിസം വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ വർഗ്ഗം:സാമൂഹ്യപ്രവർത്തനത്തിൽ പദ്മവിഭൂഷൺ അവാർഡ് ലഭിച്ചവർ
മനമ്പൂചവാടി വെങ്കടസുബ്ബയ്യർ
ഒരു കർണാടകസംഗീത രചയിതാവായിരുന്നു അകുമാഡുഗുല മനമ്പുചവാടി വെങ്കടസുബ്ബയ്യർ (1803–1862). ത്യാഗരാജസ്വാമികളുടെ ബന്ധുവും ശിഷ്യനുമായിരുന്നു അദ്ദേഹം. തെലുങ്കിലും സംസ്കൃതത്തിലും പണ്ഡിതനായിരുന്നു. തെലുങ്ക് ഭാഷയിലാണ് അദ്ദേഹത്തിന്റെ രചനകൾ. ഹംസധ്വനി രാഗത്തിൽ അദ്ദേഹം രചിച്ച ജലജാക്ഷി എന്ന വർണം പ്രസിദ്ധമാണ്.
തമിഴ്‌നാട്ടിലെ തഞ്ചാവൂർ ജില്ലയിലെ മനമ്പുചവാടി ഗ്രാമത്തിലാണ് വെങ്കടസുബ്ബയ്യർ ജനിച്ചത്. തന്റെ ജീവിതത്തിന്റെ ഭൂരിഭാഗവും മഹാനായ ത്യാഗരാജന്റെ കൂട്ടായ്മയിൽ ചെലവഴിച്ച അദ്ദേഹം ത്യാഗരാജസ്വാമികളുടെ പല രചനകളും സംരക്ഷിക്കാൻ സഹായിച്ചു.
വെങ്കടസുബ്ബയ്യരുടെ വിദ്യാർത്ഥികളായ മഹാ വൈദ്യനാഥ അയ്യർ, പട്ടണം സുബ്രഹ്മണ്യ അയ്യർ, സാരഭ ശാസ്ത്രി, ത്യാഗരാജൻ (മഹാനായ സംഗീതജ്ഞൻ ത്യാഗരാജന്റെ ചെറുമകൻ), ഫിഡിൽ വെങ്കോബ റാവു എന്നിവർ പിന്നീട് പ്രശസ്ത സംഗീതജ്ഞരായി. ത്യാഗരാജന്റെ രചനകൾ ആന്ധ്രയിലേക്ക് കൊണ്ടുപോയ സുസർല ദക്ഷിണമൂർത്തി ശാസ്ത്രിയെയും അദ്ദേഹം പഠിപ്പിച്ചു. വെങ്കടസുബ്ബയ്യരുടെ രചനകളിൽ വെങ്കിടേശ എന്ന മുദ്ര ഉപയോഗിച്ചിരുന്നു.
അവലംബം
വർഗ്ഗം:1803-ൽ ജനിച്ചവർ വർഗ്ഗം:1862-ൽ മരിച്ചവർ
ബോബ് ബീമോൻ
അമേരിക്കൻ കായികതാരമായിരുന്ന റോബർട്ട് "ബോബ്" ബീമോൻ ന്യൂയോർക്കിലാണ് ജനിച്ചത്.(ആഗസ്റ്റ് 29, 1946). മാതാവിന്റെ താത്കാലികമായ അഭാവത്തിൽ മാതാവിന്റെ അമ്മയുടെ പരിചരണത്തിൽകഴിഞ്ഞു വന്നിരുന്ന ബീമോൻ ജമൈക്ക ഹൈസ്കൂളിലാണ് തന്റെ പ്രാഥമിക വിദ്യാഭ്യാസം പൂർത്തീകരിച്ചത്.
1968 ലെ ഒളിമ്പിക്സ്
ബീമോന്റെ തിളക്കമാർന്ന കായിക ജീവിതത്തിലെ ഒരേട് ആയിരുന്നു 1968ലെ [[മെക്സിക്കോ ഒളിമ്പിക്സ്]]. ലോങ്ങ്ജമ്പിൽ 8മീറ്ററും 33 സെ.മീറ്റർദൂരം ആ വർഷം മറികടന്നതു കൂടാതെ  ബീമോൻ ഈ ഒളിമ്പിക്സിൽസർവ്വകാല റിക്കാർഡായ 8 മീറ്റർ 90 സെന്റിമീറ്റർ (29 അടി 2 1/2 ഇഞ്ച്.) മറികടക്കുകയുണ്ടായി. കായികചരിത്രത്തിലെ ഈ അപൂർവ്വ നേട്ടം 22 വർഷവും 316 ദിവസവും 1991ൽ മൈക്ക് പവ്വൽ  മറികടക്കുന്നതു വരെ (8.മീ.95 സെ.മീ/29 അടി 4 3/8 ഇഞ്ച്) നിലനിന്നു.
പുറം കണ്ണികൾ
വർഗ്ഗം:അമേരിക്കൻ കായികതാരങ്ങൾ വർഗ്ഗം:ലോങ്ജമ്പ് താരങ്ങൾ വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:1946-ൽ ജനിച്ചവർ
വേഗം (ചലച്ചിത്രം)
പ്രതാപ് പോത്തൻ, വിനീത് കുമാർ, ഷമ്മി തിലകൻ എന്നിവർ പ്രധാന വേഷങ്ങളിൽ അഭിനയിച്ച മലയാള സിനിമയാണ് വേഗം. എഫ് എക്സ് 4 മൂവി മേക്കേഴ്സ് ബാനറിൽ 2014-ൽ പുറത്തിറങ്ങിയ ഈ ചിത്രം സംവിധാനം ചെയ്തത് കെ.ജി. അനിൽ കുമാർ ആണ്. ഗോവിന്ദ് മേനോൻ സംഗീതം നൽകി.
പുറമെ നിന്നുള്ള കണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ജോഹാൻ ക്ലീൻ
സാൽസ്ബർഗ് സർവകലാശാലയിലും വിയന്ന സർവകലാശാലയിലും പ്രസവചികിത്സാ രംഗത്തെ പ്രൊഫസറായിരുന്നു ജോഹാൻ ക്ലീൻ (25 മാർച്ച് 1788 - 11 ഏപ്രിൽ 1856). ജോഹാൻ ബാപ്റ്റിസ്റ്റ് ചിയാരി അദ്ദേഹത്തിന്റെ മരുമകനായിരുന്നു. വിയന്നയിൽ, 1856-ൽ പ്രൊഫസർ കാൾ ബ്രൗൺ അദ്ദേഹത്തിന്റെ പിൻഗാമിയായി.
വിയന്ന ജനറൽ ഹോസ്പിറ്റലിലെ മെറ്റേണിറ്റി ക്ലിനിക്കിൽ പ്രൊഫസർ ക്ലീനിന്റെ അസിസ്റ്റന്റായി ഒരു സ്ഥാനം ഉണ്ടായിരുന്നു. സ്ഥാനം വഹിച്ചത് ഇവരായിരുന്നു:
അസിസ്റ്റന്റിന് രണ്ട് വർഷത്തെ സമയം നീട്ടിനൽകുന്നത് അക്കാലത്ത് സാധാരണമായിരുന്നു; ബ്രെയ്റ്റിനും ബ്രൗണിനും സമയം നീട്ടി നൽകിയെങ്കിലും സെമ്മൽവീസിന് അനുവദിച്ചില്ല. ഫാക്കൽറ്റിയിലെ ഇളയ അംഗങ്ങളിൽ നിന്ന് ക്ലെയ്‌ന് ഭീഷണി വന്നതായി തോന്നുന്നു, കൂടാതെ സെമ്മൽവീസിനേയും അദ്ദേഹത്തിന്റെ സിദ്ധാന്തങ്ങളേയും അദ്ദേഹം എതിർത്തു, പ്രത്യേകിച്ചും, സെമ്മൽവീസ് വാദിച്ചതിൽ നിന്ന് വിരുദ്ധമായി ഫിസിഷ്യൻമാരുടെ കൈകളിലൂടെ രോഗികളിലേക്ക് രോഗം പകരരില്ലെന്ന് ക്ലീൻ വാദിച്ചു.
അവലംബം
വർഗ്ഗം:1856-ൽ മരിച്ചവർ വർഗ്ഗം:1788-ൽ ജനിച്ചവർ
എല്ലെൻ സാൻഡെലിൻ
എല്ലെൻ ബീറ്റ എലിസബത്ത് സാൻഡെലിൻ (19 ജൂലൈ 1862 - ഓഗസ്റ്റ് 7, 1907) സ്റ്റോക്ക്ഹോമിൽ പ്രാക്ടീസ് ചെയ്ത സ്വീഡിഷ് ഫിസിഷ്യനും സ്വീഡിഷ് ഫെമിനിസ്റ്റുമായിരുന്നു. കൂടാതെ ഫിസിയോളജി, ആരോഗ്യ വിദ്യാഭ്യാസം എന്നിവയിൽ അദ്ധ്യാപികയുമായിരുന്നു. 1897 ൽ അവർക്ക് മെഡിക്കൽ ലൈസൻസ് ലഭിച്ചു.
ജീവിതരേഖ
ഫിസിഷ്യനായ കാൾ ഹെൻ‌റിക് സാൻ‌ഡെലിൻ‌ (1824–1871), ബെഡ കോലെറ്റ് എന്നിവരുടെ മകളായിരുന്നു.
1881 ൽ സ്റ്റോക്ക്ഹോമിലെ വാലിൻസ്ക ഗേൾസ് സ്കൂളിൽ നിന്ന് സാൻഡെലിൻ ബിരുദം നേടി. (പെൺകുട്ടികൾക്ക് ഔപചാരിക അക്കാദമിക് വിദ്യാഭ്യാസം നേടാനാകുന്ന സ്വീഡനിലെ ആദ്യത്തെ അഞ്ച് സ്കൂളുകളിൽ ഒന്നാണ് വാലിൻസ്ക, യൂണിവേഴ്സിറ്റി പ്രവേശനത്തിനായി പെൺകുട്ടികൾക്ക് പ്രവേശന പരീക്ഷ (സ്റ്റുഡന്റ് എക്സാമെൻ എന്ന് വിളിക്കുന്നു) അനുവദിച്ച ആദ്യത്തേതാണ് ഇത്. ) സാൻഡലിൻ സ്വീഡനിലെ കാൾസ്റ്റാഡിലുള്ള ഒരു പെൺകുട്ടികളുടെ സ്കൂളിൽ അദ്ധ്യാപനം നടത്തി. നോർവേയിലെ ഓസ്ലോ സർവകലാശാല എന്ന് പിന്നീട് പുനർനാമകരണം ചെയ്യപ്പെട്ട ക്രിസ്റ്റ്യാനിയ സർവകലാശാലയിൽ തുടർന്ന് ചേർന്നു.
മെഡിസിൻ പഠനം സ്വീഡിഷ് സ്ത്രീകൾക്ക് ലഭ്യമാക്കുന്ന സമയത്താണ് സാൻഡലിൻ പ്രായപൂർത്തിയായത്. 1899-ൽ അവർ എഴുതിയതുപോലെ,
1885-ൽ സാൻഡെലിൻ സ്വീഡനിലെ ഉപ്സാലയിൽ തന്റെ മെഡിക്കൽ പഠനം ആരംഭിച്ചു. അവിടെ, അവൾ 1891-ൽ വൈദ്യശാസ്ത്രത്തിൽ ബിരുദം നേടുകയും 1897-ൽ സ്റ്റോക്ക്ഹോമിലെ കരോലിൻസ്ക ഇൻസ്റ്റിറ്റ്യൂട്ടിൽ മെഡിക്കൽ ലൈസൻസ് നേടുകയും ചെയ്തു.
അതേ വർഷം തന്നെ, സാൻഡെലിൻ സ്റ്റോക്ക്ഹോമിൽ പ്രാക്ടീസ് ചെയ്യുന്ന ഫിസിഷ്യൻ ആയിത്തീർന്നു. കൂടാതെ നിരവധി സ്ത്രീകൾക്കായുള്ള വിദ്യാഭ്യാസ സ്ഥാപനങ്ങളിൽ ഫിസിയോളജിയിലും ആരോഗ്യ വിദ്യാഭ്യാസത്തിലും അദ്ധ്യാപകനും നഗരത്തിലെ സ്കൂളുകളിലെ ഡോക്ടറുമായിരുന്നു. ശരീരശാസ്ത്രത്തിലും ശുചിത്വത്തിലുമുള്ള അറിവ് വിശാലമായ സർക്കിളുകളിൽ പ്രചരിപ്പിക്കുന്നതിനായി, അവർ ജനകീയമായി തെളിയിച്ച പൊതു പ്രഭാഷണങ്ങൾ നടത്തി. ലെവിൻ പറയുന്നതനുസരിച്ച്, "എലൻ സാൻഡലിൻ കുട്ടികളെ 'പ്രകൃതിയെ കാണാനും മനസ്സിലാക്കാനും' പ്രകൃതിയുടെ സ്വഭാവവിശേഷങ്ങൾ, അങ്ങനെ അവയെ ബഹുമാനിക്കാൻ പഠിക്കുന്ന... പഠിപ്പിക്കുന്ന അദ്ധ്യാപനത്തിന് ആഹ്വാനം ചെയ്തു. "
പിന്നീടുള്ള വർഷങ്ങൾ
സാൻഡെലിൻ സ്ത്രീകളുടെ പ്രസ്ഥാനത്തിലും സജീവമായി പങ്കെടുത്തു, വനിതാ വോട്ടവകാശത്തിനായുള്ള ആദ്യത്തെ നാഷണൽ അസോസിയേഷൻ അംഗമായിരുന്നു, കൂടാതെ 1899 ൽ ലണ്ടനിലും 1904 ലെ ബെർലിനിലും നടന്ന വനിതാ കോൺഗ്രസുകളിൽ പ്രഭാഷണങ്ങൾ നടത്തി.
കൂടുതൽ വായനയ്ക്ക്
വർഗ്ഗം:1862-ൽ ജനിച്ചവർ വർഗ്ഗം:1907-ൽ മരിച്ചവർ
ഡോട്ടർ (2016 ലെ ചലച്ചിത്രം)
റേസ മിർകരിമി സംവിധാനം ചെയ്ത ഇറാനിയൻ ചിത്രമാണ് ഡോട്ടർDaughter'. മോസ്കോ ചലച്ചിത്രോത്സവത്തിൽ ഗോൾഡൻ സെന്റ് ജോർജ് പുരസ്കാരവും 2016 ലെ 47ാം അന്താരാഷ്ട്ര ചലചിത്ര മേളയിൽ സുവർണ മയൂരവും ലഭിച്ചു.
പ്രമേയം
പാരമ്പര്യവാദിയും ജീവിതത്തിൽ നിഷ്ഠകൾ പുലർത്തുന്ന തികഞ്ഞ കർക്കശക്കാരനുമായ അസീസിയും മകളും തമ്മിലുള്ള ബന്ധമാണ് ഈ സിനിമയുടെ ഇതിവൃത്തം. മകൾ പിതാവറിയാതെ സുഹൃത്തിന്റെ പാർട്ടിയിൽ പങ്കെടുക്കാനായി ടെഹ്‌റാനിലേക്ക് പോകുന്നു. പ്രതീക്ഷയ്ക്ക് വിരുദ്ധമായി പ്രതികൂല കാലാവസ്ഥ കാരണം സമയത്ത് തിരിച്ചെത്താൻ അവൾക്കാവുന്നില്ല. പിതാവിനെ ധിക്കരിച്ചുള്ള അവളുടെ ആദ്യത്തെ തീരുമാനം അങ്ങനെ ഒരു ദുരന്തത്തിൽ കലാശിക്കുന്നു.
അവലംബം
വർഗ്ഗം:2016-ൽ പുറത്തിറങ്ങിയ ഇറാനിയൻ ചലച്ചിത്രങ്ങൾ
പള്ളിപ്പുറം, തിരുവനന്തപുരം
കേരളത്തിലെ തിരുവനന്തപുരം ജില്ലയിൽ, നഗരത്തിന്റെ വടക്ക് ഭാഗത്തായി സ്ഥിതിചെയ്യുന്ന പ്രദേശമാണ് പള്ളിപ്പുറം. തിരുവനന്തപുരത്ത് ഏറ്റവും വേഗത്തിൽ നഗരവൽക്കരണം നടക്കുന്ന പ്രദേശങ്ങളിലൊന്നാണിത്. ഈ മേഖലയിലാണ് ടെക്‌നോസിറ്റി സ്ഥിതി ചെയ്യുന്നത്.
ഭൂമിശാസ്ത്രം
8.6°N, 76.85°W സ്ഥിതിചെയ്യുന്നു.
സ്ഥാനം
ദേശീയപാത 47 ൽ കഴക്കൂട്ടത്തിന് വടക്കുഭഗത്തായി 7കി.മീ. മാറി സ്ഥിതിചെയ്യുന്നു.
ഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളവും ഏറ്റവും അടുത്തുള്ള പ്രധാന റെയിൽവേ സ്റ്റേഷൻ തിരുവനന്തപുരം സെൻട്രലുമാണ്. സംസ്ഥാന റോഡ് ട്രാൻസ്പോർട്ട് ബസുകൾ വഴി തിരുവനന്തപുരം നഗരവുമായി ബന്ധപ്പെടുന്നു.
ബാഹ്യ ലിങ്കുകൾ
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ വർഗ്ഗം:Coordinates on Wikidata
മറിയ ഗോർഡൻ
സ്കോട്ടിഷ് വംശജയായ ഒരു പാലിയെന്റോളോജിസ്റ്റ്‌ ആണ് മറിയ ഗോർഡൻ (30 ഏപ്രിൽ 1864 – 24 ജൂൺ 1939). രാഷ്ട്രീയ പ്രവർത്തക ഭൗമ ശാസ്ത്രജ്ഞ എന്നി നിലകളിലും പ്രശസ്തയാണ് ഇവർ. ലണ്ടൻ സർവകലാശാലയിൽ നിന്നും ശാസ്ത്രത്തിൽ ഡോക്ടറേറ്റ് പദവി കിട്ടിയ പ്രഥമ വനിതയാണ് ഇവർ. അത് പോലെ തന്നെ മ്യൂനിച്ഛ് സർവകലാശാലയിൽ നിന്നും പി എഛ് ഡി നേടുന്ന പ്രഥമ വനിതയും ഇവരാണ്. കുട്ടികൾക്കും വനിതകൾക്കും തുല്യ നീതിക്ക് വേണ്ടിയുള്ള പോരാട്ടത്തിന്റെ ശക്തയായ വക്താവും അനുഭാവിയും ആണ് ഇവർ.
ഗവേഷണം
ഡോളമൈറ്റ് പർവ്വത നിരകളിൽ കാണുന്ന പുരാതന കടലിന്റെ അടി ഭാഗം ആയിരുന്നു പ്രധാന ഗവേഷണ വിഷയം, അതിൽ തന്നെ പ്രധാനമായ രണ്ടു വ്യത്യസ്ത സമയ ഗണത്തിൽ പെട്ട പാളി കണ്ടെത്തുകയുണ്ടായി , കഴിഞ്ഞ രണ്ടു നൂറ്റാണ്ടിനിടയിൽ ജീവിച്ചിരുന്ന ഏറ്റവും പ്രഗല്ഭയായ ഭൗമ ശാസ്ത്രജ്ഞ ആയിരുന്നു ഇവർ.
അവലംബം
വർഗ്ഗം:വനിതാ പാലിയെന്റോളോജിസ്റ്റുകൾ വർഗ്ഗം:1864-ൽ ജനിച്ചവർ
പഴനി മുളവാലൻ
പാലക്കാടിന് തെക്കോട്ട് മാത്രം കാണുവാൻ സാധിക്കുന്ന പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് പഴനി മുളവാലൻ. ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.
രൂപ വിവരണം
കറുപ്പിൽ ഇളം നീല നിറത്തിലുള്ള സൂചിത്തുമ്പി. കണ്ണുകളുടെ മുകൾഭാഗം കറുത്ത നിറവും കീഴ്ഭാഗം ഇളം നീല നിറവുമാണ്. ഇവയുടെ ചുണ്ടുകൾക്ക് തിളങ്ങുന്ന നീല കലർന്ന കറുത്ത നിറമാണ്. ഉരസ്സിൽ ഉളം നീല നിറത്തിലുള്ള നേർത്ത വരകളുണ്ട്. കറുത്ത നിറമുള്ള ഉദരത്തിന്റെ മൂന്ന് മുതൽ‍ ഏഴു വരെയുള്ള ഖണ്ഡങ്ങളിൽ ചെറിയ ഇളം നീല വളയങ്ങൾ ദൃശ്യമാണ്. ഉദരത്തിന്റെ അവസാന രണ്ടു ഖണ്ഡങ്ങളിൽ ഇളം നീല നിറമാണ്. സുതാര്യമായ ചിറകുകളാണ് ഇവയ്ക്കുള്ളത്.
എലിസബേത്ത് റീസർ
എലിസബേത്ത് ആൻ റീസർ (ജനനം: ജൂൺ 15, 1975) ചലച്ചിത്രങ്ങളിലും, ടെലിവിഷനിലും, നാടകങ്ങളിലും അഭിനയിക്കുന്ന ഒരു അമേരിക്കൻ അഭിനേത്രിയാണ്. അവർ അഭിനയിച്ച ചലച്ചിത്രങ്ങളിൽ സ്റ്റേ, ദ ഫാമിലി സ്റ്റോൺ, സ്വീറ്റ് ലാന്റ്, എഗേൻസ്റ്റ് ദ കറണ്ട്, ദ ട്വലൈറ്റ് സാഗ, യങ് അഡൾട്ട്, ഓയൂജ : ഒറിജിൻ ഓഫ് ഈവിൾ എന്നിവയും ടെലിവിഷൻ പരമ്പരകളിൽ സേവ്ഡ്, ഗ്രേസ് അനാട്ടമി, ദ എക്സ് ലിസ്റ്റ്, ദ ഗുഡ് വൈഫ്, ട്രൂ ഡിറ്റക്ടീവ്,  ദി ഹൌണ്ടിംഗ് ഓഫ് ഹിൽ ഹൌസ് എന്നിവയും ഉൾപ്പെടുന്നു.
ജീവിതരേഖ
മിഷിഗണിലെ ബ്ലൂംബർഗ്ഗ് എന്ന ധനാഢ്യ നഗരപ്രാന്തത്തിൽ, കാരെൻ ഡേവിഡ്സന്റേയും (മുമ്പ്, വീഡ്മാൻ) ജോൺ റീസറിന്റേയും പുത്രിയായി ജനിച്ചു. എലിസബത്ത് റീസർ മൂന്നു സഹോദരിമാരുടെ ഇടയിലുള്ള കുട്ടിയായിരുന്നു. 1995 ൽ അവരുടെ മാതാവ് ബില്യണറായ വ്യവസായി വില്യം ഡേവിഡ്സണെ വിവാഹം കഴിച്ചു.
ബ്ലൂംഫീൽഡ്സ് ഹിൽസിലെ സേക്രഡ് ഹാർട്ട് അക്കാദമിയിലാണ് എലിസബേത്ത് സ്കൂൾവിദ്യാഭ്യാസം നടത്തിയത്. ഹൈസ്കൂൾ വിദ്യാഭ്യാസത്തിനുശേഷം ഒക്ലാൻറ് സർവകലാശാലയിൽ ഒരു വർഷത്തോളം പങ്കെടുത്തു. പിന്നീട് ജൂലിയാർഡ് സ്കൂളിൻറെ ഡ്രാമാ വിഭാഗത്തിൽ (1995-1999, ഗ്രൂപ്പ് 28) ചേരുകയും അവിടെനിന്ന് 1999 ൽ ബാച്ച്ലർ ഓഫ് ഫൈൻ ആർസ് ബിരുദം നേടുകയും ചെയ്തു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ചലച്ചിത്ര അഭിനേതാക്കൾ
പുല്ലുവിള
തദ്ദേശസ്വയംഭരണസ്ഥാപനങ്ങൾ
തിരുവനന്തപുരം ജില്ലയിലെ നെയ്യാറ്റിൻകര താലൂക്കിന്റെ ഭാഗമാണ് പുല്ലുവിള. കരുംകുളം പഞ്ചായത്തിന്റെ കീഴിലാണ് ഈ ഗ്രാമം ഉൾപ്പെടുന്നത്.
പ്രവേശനം
തിരുവനന്തപുരത്ത് നിന്നും 27 കി.മീ, നെയ്യാറ്റിൻകരയിൽ നിന്ന് 10 കി.മീ. അകലെയായി സ്ഥിതിചെയ്യുന്നു.
പോസ്റ്റ് ഓഫീസ്
പുല്ലുവിളയിൽ ഒരു പോസ്റ്റ് ഓഫീസ് ഉണ്ട്, പിൻ കോഡ് 695526 ആണ്.
പ്രമുഖ വ്യക്തികൾ
ഇന്ത്യൻ ക്രിക്കറ്റ് താരവും രാജസ്ഥാൻ റോയൽസ് ക്യാപ്റ്റനുമായ സഞ്ജു സാംസൺ
അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
സ്‌പൊണ്ടേനിയസ് ഹ്യുമൺ കംബസ്റ്റൺ
ബാഹ്യസ്രോതസ്സുകളില്ലാതെ ജീവനുള്ള മനുഷ്യരുടെ ശരീരത്തിൽ സ്വയം അഗ്നിബാധയുണ്ടാകുന്ന അപൂർവ്വ രോഗമാണ് സ്പൊണ്ടേനിയസ് ഹ്യുമൺ കംബസ്റ്റൺ (spontaneous human combustion - SHC). 1995 വരെ 300 വർഷത്തിൽ, ഇത്തരത്തിലുള്ള ഇരുന്നൂറോളം സംഭവങ്ങൾ വൈദ്യശാസ്ത്രത്തിൽ റിപ്പോർട്ട് ചെയ്യപ്പെട്ടിട്ടുണ്ട്. . ശരീരത്തിന്റെ ചില പ്രത്യേകതകൾ മുതൽ പ്രകൃത്യതീത ശക്തിയെന്നു വരെ വിശദീകരണങ്ങളുണ്ടെങ്കിലും അവസ്ഥയ്ക്ക് എന്താണ് കാരണമെന്ന് ഇനിയും വ്യക്തമായി കണ്ടു പിടിച്ചിട്ടില്ല.
ആയുർവേദ വിധികൾ
'അഗ്‌നിവിസർപ്പം' എന്നാണ് ആയുർവേദത്തിൽ ഇതിന് പറയുന്നത്. ഒരു മാസത്തെ കൃത്യമായ ചികിത്സയിലൂടെ രോഗം പൂർണമായും മാറ്റാനാകുമെന്ന് ആയുർവേദ ഡോക്ടർമാർ അഭിപ്രായപ്പെടുന്നു. ശരീരം തീക്കനൽപോലെ ചൂടാകുന്നതാകും രോഗത്തിന്റെ തുടക്കം, പിന്നീട് ചർമ്മം തീപ്പൊള്ളലേറ്റനിലയിലേക്ക് മാറുമെന്നും ആയുർവേദ വിദഗ്ദ്ധർ പറയുന്നു.
സ്വതഃദഹനം
കല്ക്കരി തുടങ്ങിയ ചില ജൈവപദാർഥങ്ങൾ കൂട്ടിയിട്ടിരുന്നാൽ തനിയെ തീ പിടിക്കാറുണ്ട്. അന്തരീക്ഷത്തിലെ ഓക്സിജനുമായി ചെറിയ തോതിൽ സദാ തുടരുന്ന രാസസംയോജനം മൂലമുണ്ടാകുന്ന ചൂട്, വായുസഞ്ചാരം ഇല്ലാത്ത പരിതഃസ്ഥിതികളിൽ ക്രമേണ വർധിച്ച് തീ ആളിക്കത്തുന്നതിന് സാധ്യതയുണ്ട്. ഇത്തരത്തിലുള്ള തീപ്പിടുത്തത്തിന് സ്വതഃദഹനം അഥവാ സ്പൊണ്ടേനിയസ് കംബസ്റ്റൺ (Spontaneous combustion) എന്നു പറയുന്നു.
അവലംബം
വർഗ്ഗം:രാസപ്രക്രിയകൾ
ബനാറസി പട്ടുസാരി
ബനാറസിൽ നെയ്യുന്ന പ്രത്യേക തരം പട്ടുസാരികളാണ് ബനാറസി പട്ടുസാരി. ഇതിനെ കാശികാ പട്ട് എന്നും അറിയപ്പെടുന്നു.. ഇന്ത്യയിലെയും ലോകത്തിലെയും തന്നെ വളരെ കേഴ്വികേട്ട ഒരിനം നിർമ്മാണവിദ്യയാണ് ഈ സാരികളുടെ പ്രത്യേകത. സ്വർണ്ണവും വെള്ളിയും കൊണ്ടുള്ള നൂലുകൾ ഉപയോഗിച്ചാണ് ഈ സാരികളിലെ ചിത്രവേലകൾ തീർക്കുന്നത്.
പൈതൃകം
ബി.സി. രണ്ടാം നൂറ്റാണ്ടിൽ പതഞ്ജലി കാശികാ പട്ടിനെ പറ്റി എഴുതിയിട്ടുണ്ട്. നിർവ്വാണത്തിനു ശേഷം ഗൗതമ ബുദ്ധന്റെ ഭൗതിക ശരീരം പൊതിഞ്ഞതും ഇതേ പട്ടുകൊണ്ടാണെന്നാണ് പറയപ്പെടുന്നത്.
പതിനേഴാം നൂറ്റാണ്ടിൽ ഗുജറാത്തിൽ നിന്നും കുടിയേറിയ നെയ്ത്തുകാരാണ് ബനാറസ് പട്ടിനെ പ്രസിദ്ധമാക്കിയത്. 18-ഉം 19-ഉം നൂറ്റാണ്ടുകളിൽ ബസാറസ് പട്ടു വ്യവസായം ത്വരിതഗതിയിൽ വളർന്നു പന്തലിച്ചു. മുഗൾ രാജാക്കന്മാരുടെ കാലത്തും ഈ പട്ടിന് വളരെ നല്ല പരിഗണന കിട്ടിയിരുന്നു. 2015-ലെ കണക്കനുസരിച്ച് 12 ലക്ഷം തൊഴിലാളികൾ പ്രത്യക്ഷമായോ പരോക്ഷമായോ പട്ടു നിർമ്മാണത്തിൽ വ്യാപൃതരാണ്.
അവലംബങ്ങൾ
വർഗ്ഗം:ഇന്ത്യൻ വസ്ത്രങ്ങൾ വർഗ്ഗം:സാരികൾ വർഗ്ഗം:ഉത്തർപ്രദേശിലെ ഭൂപ്രദേശസൂചികകൾ
ബാലഗോകുലം
പുറം കണ്ണികൾ
വർഗ്ഗം:സംഘ പരിവാർ
ഡോണ റീഡ്
ഡോണ റീഡ് (ഡോണ ബെല്ലെ മല്ലെൻഗർ, ജനുവരി 27, 1921, ജനുവരി 14, 1986) ഒരു അമേരിക്കൻ ചലച്ചിത്ര, ടെലിവിഷൻ അഭിനേത്രിയും നിർമ്മാതാവുമായിരുന്നു. അവരുടെ 40 ലധികം വർഷങ്ങൾ നീണ്ട അഭിനയ ജീവിതത്തിനിടയിൽ 40-ലധികം ചിത്രങ്ങളിൽ അഭിനയിച്ചു. ഫ്രാങ്ക് കാപ്രയുടെ 1946 ലെ ചിത്രമായിരുന്ന ഇറ്റ്സ് എ വണ്ടർഫുൾ ലൈഫിലെ മേരി ഹാച്ച് ബെയ്ലി എന്ന കഥാപാത്രമാണ് അവരെ പ്രേക്ഷകരുടെയിടയിൽ സുപരിചിതയാക്കിയത്. 1953 ൽ, ഫ്രം ഹിയർ ടു എറ്റേണിറ്റി എന്ന യുദ്ധ ചിത്രത്തിലെ ലോറേൻ ബർക്ക് എന്ന കഥാപാത്രത്തെ അവതരിപ്പിച്ചതിന് മികച്ച സഹനടിക്കുള്ള അക്കാഡമി അവാർഡ് ലഭിക്കുകയുണ്ടായി.
ഡോണ ബെല്ലെ മല്ലെൻഗർ എന്ന പേരിൽ ഹാസെൽ ജയിൻ (മുമ്പ്, ഷൈവ്സ്, ജീവിതകാലം : ജൂലൈ 16, 1899 - ജൂലൈ 17, 1975), വില്ല്യം റിച്ചാർഡ് മല്ലെൻഗർ (ജൂലൈ 4, 1893 - ജൂലൈ 15, 1981) എന്നിവരുടെ പുത്രിയായി ഐയവയിലെ ഡെനിസണു സമീപമുള്ള ഒരു ഫാമിലാണ് ഡോണ ജനിച്ചത്.
ഖയ്തർമ
ക്രിമിയൻ ടാറ്റർ നാടോടി നൃത്തത്തിന്റെയും നാടോടി സംഗീതത്തിന്റെയും ഒരു രൂപമാണ് ഖയ്തർമ ഇത് സാധാരണയായി വിവാഹങ്ങളിലും അവധി ദിവസങ്ങളിലും നടത്തപ്പെടുന്നു.
വിവരണം
ഖയ്തർമ സമയത്ത്, ഒരു പുരുഷ നർത്തകി തന്റെ കൈകൾ വേർപെടുത്തി മുഷ്ടി ചുരുട്ടുന്നു, ചെറിയ കുതിച്ചുചാട്ടങ്ങളോടെ ഹ്രസ്വവും പ്രകോപനപരവുമായ ചലനങ്ങൾ നടത്തുന്നു. അവന്റെ നൃത്ത പങ്കാളി, സാധാരണയായി ഒരു സ്ത്രീ, അധികം ചലനങ്ങളില്ലാതെ പ്രവർത്തിക്കുന്നു. പകരം, അവൾ അവളുടെ കാലുകളുടെയും തോളുകളുടെയും കൃത്യമായ ചലനങ്ങൾ നടത്തുന്നു, സുഗമവും ഭ്രമണപരവുമായ കൈ ചലനങ്ങൾ ഉണ്ടാക്കുന്നു. മറ്റ് പഠനങ്ങൾ അനുസരിച്ച്, Yaya Şerfedinov [ru] നടത്തിയവയിൽ, സ്ത്രീകൾ മാത്രമേ ഖയ്തർമയിൽ പങ്കെടുക്കാവൂ, അല്ലെങ്കിൽ പുരുഷന്മാർ പങ്കെടുക്കുകയാണെങ്കിൽ, അവർ സ്ത്രീകളിൽ നിന്ന് വേറിട്ട് വേണം.
References
വർഗ്ഗം:ഉക്രേനിയൻ നാടോടി സംഗീതം
ജെ.ജെ. ഗുഡ്‌വിൻ
1895 ൽ അമേരിയ്ക്കയിൽ വച്ച് സ്വാമി വിവേകാനന്ദന്റെ സെക്രട്ടറിയായി നിയമിയ്ക്കപ്പെട്ടയാളാണ് '''ജെ.ജെ. ഗുഡ്‌വിൻ'''(1870-1898). വിവേകാനന്ദന്റെ ശിഷ്യനുമായിരുന്നു ഇദ്ദേഹം. സ്വാമി വിവേകാനന്ദന്റെ പ്രഭാഷണങ്ങൾ അധികവും ശേഖരിച്ച് രേഖപ്പെടുത്തിവച്ചത് ഗുഡ്‌വിനാണ് .ഇദ്ദേഹത്തിന്റെ ശ്രമമില്ലായിരുന്നെങ്കിൽ ഒരു പക്ഷേ വിവേകാനന്ദനനെ ലോകമറിയപ്പെടാതെപോകുമായിരുന്നു അമേരിയ്ക്കയിലേയ്ക്കും,യൂറോപ്പിലേയ്ക്കും ഉള്ള യാത്രകളിൽ അദ്ദേഹം സ്വാമി വിവേകാനന്ദനെ അനുഗമിച്ചിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:1870-ൽ ജനിച്ചവർ വർഗ്ഗം:1898-ൽ മരിച്ചവർ
പൈടോർച്ച്
യന്ത്രപഠനത്തിന് ഉപയോഗിക്കുന്ന ഒരു ഓപ്പൺ സോഴ്സ് ലൈബ്രറിയാണ് പൈടോർച്ച്(PyTorch). പൈത്തണിലും സി++ ഈ ലൈബ്രറി ലഭ്യമാണ്. കമ്പ്യൂട്ടർ വിഷൻ, നാച്ചുറൽ ലാംഗ്വേജ് പ്രോസസ്സിംഗ് തുടങ്ങിയ ആപ്ലിക്കേഷനുകൾക്കായി ഉപയോഗിക്കുന്നു, പൈത്തണിനൊപ്പമാണ് വ്യാപകമായി പൈടോർച്ച് ഉപയോഗിക്കുന്നത്. യഥാർത്ഥത്തിൽ മെറ്റാ എഐ വികസിപ്പിച്ചതും ഇപ്പോൾ ലിനക്സ് ഫൗണ്ടേഷൻ അമ്പ്രല്ലയുടെ ഭാഗവുമാണ്. ഇത് പരിഷ്കരിച്ച ബിഎസ്ഡി(BSD) ലൈസൻസിന് കീഴിൽ പുറത്തിറക്കിയ സ്വതന്ത്രവും ഓപ്പൺ സോഴ്‌സ് സോഫ്‌റ്റ്‌വെയറുമാണ്. പൈത്തൺ ഇന്റർഫേസ് കൂടുതൽ മിനുക്കിയതും വികസനത്തിന് വേണ്ടിയുള്ള പ്രാഥമിക ഉപയോഗമാണെങ്കിലും, പൈടോർച്ചിന് ഒരു സി++ ഇന്റർഫേസും കൂടി ഉണ്ട്.
ടെസ്‌ല ഓട്ടോപൈലറ്റ്, യുബറിന്റെ പൈറോ, ഹഗ്ഗിംഗ് ഫേസിന്റെ ട്രാൻസ്‌ഫോർമറുകൾ, പൈടോർച്ച് ലൈറ്റ്‌നിംഗ്,   കാറ്റലിസ്റ്റ് എന്നിവയുൾപ്പെടെ നിരവധി ഡീപ് ലേണിംഗ് സോഫ്റ്റ്‌വെയറുകൾ പൈടോർച്ച് ഉപയോഗിച്ച് നിർമ്മിച്ചു.
സോളി അസ്സ
അമേരിക്കയിലെ ന്യൂയോർക്കിൽ നിന്നുള്ള ഒരു സംരംഭകനും റിയൽ എസ്റ്റേറ്റ് നിക്ഷേപകനുമാണ് സോളി അസ്സ. ന്യൂയോർക്ക് സിറ്റിയിലെ കാസ എൻ‌.വൈ‌.സി. ലക്ഷ്വറി റെസിഡൻസുകളുടെയും കാസ ടൈംസ് സ്‌ക്വയറിന്റെയും ഉടമസ്ഥതയിലുള്ള അസ്സ പ്രോപ്പർട്ടീസിന്റെ സ്ഥാപകനും സിഇഒയുമാണ് അദ്ദേഹം.
2002-ൽ അദ്ദേഹം അസ്സ പ്രോപ്പർട്ടീസ് സ്ഥാപിച്ചു. 2021-ൽ അപ്പാർട്ട്‌മെന്റ് ഹൗസുകൾ വിനോദസഞ്ചാരികളുടെ താമസസ്ഥലമാക്കി മാറ്റിയതിന് അധികാരികൾ അദ്ദേഹത്തിനെതിരെ കേസെടുത്തു. പിന്നീട് 1.2 മില്യൺ ഡോളറിന് അദ്ദേഹം അത് ഒത്തുതീർത്തു. സ്വത്ത് അനുചിതമായി പിടിച്ചെടുത്തതിന് മുൻ പങ്കാളിയും ഇയാൾക്കെതിരെ കുറ്റം ചുമത്തിയിട്ടുണ്ട്.
അവലംബം
വർഗ്ഗം:സംരംഭകർ
കോമൈൻ കാസിൽ
ലേഔട്ട്
കിഴക്ക് നിന്ന് പടിഞ്ഞാറോട്ട് 500 മീറ്റർ നീളമുള്ള നീളവും ഇടുങ്ങിയതുമായ കുന്നിൻ മുകളിലാണ് കോമൈൻ കാസിൽ സ്ഥിതി ചെയ്യുന്നത്. ഇത് സൈറ്റിന്റെ സ്വാഭാവിക പ്രതിരോധത്തിന്റെ ഭാഗമായ അബുകുമ നദിയുടെ വളവിലാണ് സ്ഥിതി ചെയ്യുന്നത്. ശിരകാവ പ്രദേശവും അബുകുമ നദിയും കാന്റോ മേഖലയ്ക്കും വടക്കൻ ജപ്പാനിലെയും പ്രധാന പാതയാണ് ഓഷോ കൈഡോ. ഈ പ്രദേശത്തിന്റെ നിയന്ത്രണം വളരെ തന്ത്രപരമായ പ്രാധാന്യമുള്ളതായിരുന്നു. പുരാതനമായ ശിരകാവ തടയണ ഒരുകാലത്ത് സമീപത്തായിരുന്നു.
ഈ കുന്നിന്റെ അറ്റത്താണ് അകത്തെ ബെയ്‌ലി, ഉയരമുള്ള കൽഭിത്തികളാൽ സംരക്ഷിച്ചിരിക്കുന്ന ചുറ്റുപാടുകളുടെ രണ്ട് പാളികളായി വേർതിരിച്ചിരിക്കുന്നു. വടക്കുകിഴക്കൻ മൂലയിൽ, ഒരു ആദ്യകാല ടെൻഷുവിന് പകരമായി മൂന്ന് നിലകളുള്ള ഒരു യാഗുര ഉണ്ടായിരുന്നു. വടക്ക്, പടിഞ്ഞാറ് ലൈനുകളിൽ യഥാർത്ഥ ഭൂപ്രദേശത്തിന്റെ ഭാഗങ്ങൾ ഉപയോഗിച്ച് വലിയ മൺകട്ടകൾ ഉണ്ടായിരുന്നു. അകത്തെ ബെയ്‌ലിയുടെ തെക്ക്, വിശാലമായ ജലാശയത്താൽ സംരക്ഷിച്ചിരിക്കുന്നത് ഏകദേശം 200 x 100 മീറ്റർ നീളമുള്ള ഒരു ദ്വിതീയ ചുറ്റുപാടായിരുന്നു. അതിൽ പ്രഭുവിന്റെ വസതി ഉണ്ടായിരുന്നു. ഈ കോർ ഏരിയയ്ക്ക് പുറത്ത് നിരവധി ചുറ്റുപാടുകൾ ഉണ്ടായിരുന്നു. ഇത് ദ്വിതീയ കോട്ടകൾ രൂപപ്പെടുത്തി. കോട്ടയുടെ കിഴക്ക് ഭാഗം ഏറ്റവും പുറത്തുള്ള അതിരുകളാൽ സംരക്ഷിക്കപ്പെട്ടു.
ആദ്യകാല ചരിത്രം
1340-ൽ യുകി ചിക്കാറ്റോമോയാണ് കോമൈൻ കാസിലിന്റെ നിർമ്മാണം ആരംഭിച്ചത്. മൺ അഴിക്കോട്ടകളുള്ള ഒരു ചെറിയ കുന്നിൻ മുകളിലാണ് ഇത്. 1589-ൽ സതകെ വംശത്തിന്റെ പതനത്തിനുശേഷം, യുകി വടക്കുള്ള ഡേറ്റ് വംശവുമായി സഖ്യമുണ്ടാക്കി. എന്നാൽ 1590-ൽ ടൊയോട്ടോമി ഹിഡെയോഷി അവരെ പുറത്താക്കി. യുകി സൂക്ഷിപ്പുകാരായി അതിജീവിച്ചു. അവരുടെ പ്രദേശം ഗാമോ വംശത്തിന്റെ കീഴിലുള്ള ഐസു ഡൊമെയ്‌നിന്റെ ഭാഗമായി. ഗാമോയുടെ കീഴിൽ, ശിരകാവ കാസിൽ കൽഭിത്തികളാൽ നവീകരിച്ചു. 1627 വരെ ഈ കോട്ട ഗാമോയുടെ കൈവശമായിരുന്നു.
എഡോ കാലഘട്ടം
ടോകുഗാവ ഷോഗുനേറ്റ് സ്ഥാപിച്ചതിനുശേഷം, 1627-ൽ പുതുതായി സൃഷ്ടിച്ച 100,000 കൊക്കു ഷിരാകാവ ഡൊമെയ്‌നിന്റെ ഡൈമിയോ ആയി മാറാൻ നിവ നാഗാഷിഗെയെ തനഗുര ഡൊമെയ്‌നിൽ നിന്ന് മാറ്റി. 1628-നും 1632-നും ഇടയിൽ കോമൈൻ കോട്ട പൂർണ്ണമായും പുനർനിർമ്മിക്കുകയും വിപുലീകരിക്കുകയും ചെയ്തു. എഡോ കാലഘട്ടത്തിന്റെ ശേഷിക്കുന്ന സമയത്ത്, ബോഷിൻ യുദ്ധത്തിന്റെ തലേന്ന് 1866-ൽ ടോക്കുഗാവ ഷോഗുണേറ്റിന്റെ നേരിട്ടുള്ള നിയന്ത്രണത്തിലേക്ക് മടങ്ങുന്നതിന് മുമ്പ് മൊത്തം 21 ഡൈമിയോ വംശജരുടെ (നിവ, സകൈബാര, ഹോണ്ട, മാറ്റ്സുദൈറ വംശത്തിന്റെ മൂന്ന് ശാഖകളും ഒടുവിൽ അബെ വംശവും) കൈകളിലൂടെ കോട്ട കടന്നുപോയി
ഈ കാലയളവിൽ ഷിരാകാവയിലെ ഏറ്റവും പ്രശസ്തനായ ഭരണാധികാരി മത്സുദൈര സദനോബു (1759-1829) ആയിരുന്നു.
പുറംകണ്ണികൾ
വർഗ്ഗം:ജപ്പാനിലെ 100 മികച്ച കോട്ടകൾ വർഗ്ഗം:ജപ്പാനിലെ ചരിത്ര സ്ഥലങ്ങൾ
ഹൊവാർഡ് ഫ്ലോറി
ഹോവാർഡ് വാൾട്ടർ ഫ്ലോറി, ബാരൻ ഫ്ലോറി ഓഫ് അഡ്‌ലെയ്ഡ് ആന്റ് മാർസ്റ്റൺ (ജീവിതകാലം: 24 സെപ്റ്റംബർ 1898 – 21 ഫെബ്രുവരി 1968) പെനിസിലിന്റെ വികസനത്തിൽ പങ്കുവഹിച്ചതിന്റെ പേരിൽ സർ ഏണസ്റ്റ് ചെയിൻ, സർ അലക്സാണ്ടർ ഫ്ലെമിംഗ് എന്നിവരുമായി 1945 ലെ വൈദ്യശാസ്ത്രത്തിനുള്ള നോബൽ സമ്മാനം പങ്കിട്ട ഒരു ഓസ്ട്രേലിയൻ ഔഷധശാസ്‌ത്രജ്ഞനും രോഗലക്ഷണശാസ്‌ത്രജ്ഞനുമായിരുന്നു.
പെനിസിലിൻ കണ്ടെത്തിയതിന്റെ ബഹുമതിയിൽ ഏറിയപങ്കും അലക്സാണ്ടർ ഫ്ലെമിംഗിന് ലഭിച്ചിട്ടുണ്ടെങ്കിലും, 1941 ൽ ഓക്‌സ്‌ഫോർഡിലെ റാഡ്‌ക്ലിഫ് ഇൻഫർമറിയിൽ ആദ്യത്തെ രോഗിയായ ഓക്‌സ്‌ഫോർഡ് സ്വദേശിയായ ഒരു പോലീസ് ഉദ്യോഗസ്ഥനിൽ പെനിസിലിന്റെ ആദ്യ ക്ലിനിക്കൽ പരീക്ഷണങ്ങൾ നടത്തിയത് ഫ്ലോറിയായിരുന്നു. രോഗി സുഖം പ്രാപിക്കാൻ തുടങ്ങിയെങ്കിലും പിന്നീട് അക്കാലത്തെ സാഹചര്യത്തിൽ ആവശ്യത്തിന് പെനിസിലിൻ ഫ്ലോറിക്ക് ഉത്പാദിപ്പിക്കാൻ കഴിയാതിരുന്നതിനാൽ രോഗി മരണമടഞ്ഞു. ഫ്ലോറിയും ഏണസ്റ്റ് ചെയിനും തന്നെയാണ് ഏറെ ബുദ്ധിമുട്ടുള്ളതിന്റെപേരിൽ ഏറെക്കുറെ ഉപേക്ഷിക്കപ്പെട്ട ഈ സംരംഭത്തിൽനിന്ന് ഉപയോഗപ്രദവും ഫലപ്രദവുമായ ഒരു മരുന്ന് നിർമ്മിച്ചത്.
ഫ്ലെമിംഗിന്റെയും ഏണസ്റ്റ് ചെയിന്റെയും കണ്ടെത്തലുകൾക്കൊപ്പമുള്ള ഫ്ലോറിയുടെ കണ്ടെത്തലുകളുടെ പേരിൽ 200 ദശലക്ഷത്തിലധികം മനുഷ്യ ജീവൻ രക്ഷിക്കപ്പെട്ടുവെന്ന് കണക്കാക്കപ്പെടുന്നതിനാൽ അദ്ദേഹത്തെ ഓസ്‌ട്രേലിയൻ ശാസ്ത്ര-മെഡിക്കൽ സമൂഹം അതിന്റെ ഏറ്റവും വിശിഷ്ട വ്യക്തികളിലൊരാളായി കണക്കാക്കുന്നു. ഓസ്‌ട്രേലിയയിലെ ഏറ്റവും കൂടുതൽ കാലം സേവനമനുഷ്ഠിച്ച പ്രധാനമന്ത്രി സർ റോബർട്ട് മെൻസീസ് പറഞ്ഞത്, “ലോക ക്ഷേമത്തിന്റെ കാര്യത്തിൽ, ഓസ്‌ട്രേലിയയിൽ ജനിച്ച ഏറ്റവും പ്രധാനപ്പെട്ട മനുഷ്യൻ ഫ്ലോറി ആയിരുന്നു” എന്നാണ്.
ആദ്യകാലവും വിദ്യാഭ്യാസവും
തെക്കൻ ഓസ്‌ട്രേലിയയിലെ അഡ്‌ലെയ്ഡിന്റെ തെക്കൻ പ്രാന്തപ്രദേശമായ മാൽവെണിൽ മാതാപിതാക്കളുടെ മൂന്ന് മക്കളിൽ ഇളയവനും ഏക മകനുമായാണ് ഹോവാർഡ് ഫ്ലോറി ജനിച്ചത്. അദ്ദേഹത്തിന്റെ പിതാവ് ജോസഫ് ഫ്ലോറി ഒരു ഇംഗ്ലീഷ് കുടിയേറ്റക്കാരനും മാതാവ് ബെർത്ത മേരി വാധാം ഒരു രണ്ടാം തലമുറ ഓസ്‌ട്രേലിയക്കാരിയും ആയിരുന്നു.
സർ ചാൾസ് സ്കോട്ട് ഷെറിംഗ്ടണിന്റെ കീഴിൽ റോഡ്‌സ് സ്കോളറായി ഓക്സ്ഫോർഡിലെ മഗ്ദാലൻ കോളേജിൽ പഠനം തുടർന്ന ഫ്ലോറി 1924 ൽ അവിടെനിന്ന് ബി.എ.യും 1935 ൽ എം.എ.യും നേടി. 1925 ൽ കേംബ്രിഡ്ജ് സർവകലാശാലയിൽ ചേരുന്നതിനായി ഓക്സ്ഫോർഡ് വിട്ട സമയത്ത് അദ്ദേഹം റോക്ക്ഫെല്ലർ ഫൌണ്ടേഷനിൽ നിന്ന് ഫെലോഷിപ്പ് നേടി പത്തുമാസം അമേരിക്കൻ ഐക്യനാടുകളിൽ പഠനം നടത്തി. 1926 ൽ ഇംഗ്ലണ്ടിലേക്ക് മടങ്ങിയ അദ്ദേഹം കേംബ്രിഡ്ജിലെ ഗോൺവില്ലെ ആന്റ് കയൂസ് കോളേജിൽ ഫെലോഷിപ്പിലേക്ക് തിരഞ്ഞെടുക്കപ്പെടുകയും ഒരു വർഷത്തിനുശേഷം പി.എച്ച്.ഡി. ബിരുദം നേടുകയും ചെയ്തു.